Mrs Eriksson's Room: Yksi tavallinen keskiviikko\n"Onpa täällä hiljaista" totesi kuopus äskettäin, kun olimme tulleet harrastuksesta kotiin, käyneet suihkussa ja istuimme syömässä jugurttia. Niin täällä tosiaan on. Televisio on kiinni eikä mies tai esikoinen ole kotona ja meillä kuopuksen kanssa ei ilmeisesti ole ihan kamalasti asiaa toisillemme juuri nyt. Hiljaista, mutta hyvällä tavalla. Sellainen iltarauha.\nTämä päivä on ollut niitä loppusyksyn keskiviikkoja, joita ei ihan hirveästi myöhemmin tule muisteltua. Tasaisen tappava arki, sellainen on fiilis kyllä tänään ollut. Sellaista perinteistä säätämistä, liian myöhään lähtemistä, lapsille huutamista, tyhjää jääkaappia sun muuta. Ei tule tätä päivää ikävä.\nKävimme aamulla esikoisen kanssa ylimääräisellä hammaslääkärikäynnillä irronneiden rautojen vuoksi. Iltapäivällä peruutin postin pihalla pylvästä päin. Onneksi olin autossa yksin, muuten olisi lasten sanavarasto karttunut monella uudella kirosanalla. Ihmeen vähällä näyttäisin pääsevän, kun vaurioita tarkastelin. Iltapäivällä hoidettiin asioita ennen kuin viideksi nakattiin esikoinen naapuriin omia treenejään odottamaan ja lähdettiin kuopuksen kanssa hänen treeneihinsä. Onnea on lähellä asuvat kaverit ja kavereiden vanhemmat, joiden kanssa yhteistyö ja avunanto pelaa puolin ja toisin.\nKuopuksen futiskerho loppuu tältä erää tähän, vielä pitää vähän miettiä kevään jatkoa. Lapsi ei ole ollut innostunut enää kuukauteen, kunnes nyt sitten haluaakin jatkaa. Ota siitä nyt taas selvää sitten. Tänään olikin sitten osallistava kerta, päädyin leikkimään, avustamaan temppuradalla ja pelaamaan vielä futista lapset vastaan aikuiset. Oma yksilöurheilijani tosin hermostui alta aikayksikön, kun ei saanut palloa tai tehnyt maalia.\nMeillä on tänään lasten kanssa kolmenkeskinen ilta, kun miehellä on työmenoja pitkälle yöhön. Ei näitä viime aikoina ole paljoa ollutkaan ja aika on selvästi kullannut muistot siitä mitä meidän elämämme oli vielä kuopuksen vauva-aikana miehen matkustaessa jatkuvasti ja meidän ollessa lasten kanssa hyvin paljon kolmistaan. En valita, on huippuhomma tähän pikkulapsiaikaan, että mies on monesti jo kuudelta kotona eikä matkustaa tarvitse. Myöhemmin on taas enemmän aikaa vähän kaikkeen.\nLähettänyt Rouva Eriksson klo 19.44


Nyt fyysikot voivat löytää mystiset madonreiät | tieku.fi\nNyt fyysikot voivat löytää madonreikiä universumista\nTeoriassa omassa universumissamme voi olla niin kutsuttuja madonreikiä, joiden kautta päästään vieraisiin universumeihin. Nyt fyysikot ovat vihdoin löytäneet menetelmän, jolla madonreikien olemassaoloa voidaan testata.\nKummallisimpia universumissa mahdollisesti esiintyviä kohteita ovat niin kutsutut madonreiät. Teoriassa madonreikä on musta aukko, joka luo eräänlaisen tunnelin. Tunneli voi johtaa joko toiseen paikkaan universumissa tai toiseen universumiin.\nMadonreikäajatus on johdettu Einsteinin suhteellisuusteoriasta, mutta kukaan ei tiedä, onko madonreikiä oikeasti olemassa. Nyt yhdysvaltalaisen Vanderbiltin yliopiston tutkijat ovat kehittäneet menetelmän, jolla asia voidaan selvittää.\nGravitaatioaallot johtavat madonreiän luo\nFyysikot ovat tehneet laskelmia, jotka osoittavat, mitä tapahtuisi, jos neljä kertaa Auringon kokoinen musta aukko ajautuisi madonreikään ja päätyisi toiseen universumiin.\nKun mustat aukot sulautuvat yhteen, ne synnyttävät gravitaatioaaltoja, joita voidaan mitata tietynlaisella ilmaisimella. Jos toinen mustista aukoista on madonreikä, asia paljastuu aalloista.\nTutkijat tietävät, että kun kaksi mustaa aukkoa kohtaa, syntyy gravitaatioaaltoja, jotka alkavat vyöryä universumin halki. Näitä aaltoja voidaan mitata äärimmäisen herkillä LIGO- ja Virgo-ilmaisimilla, jotka sijaitsevat USA:ssa ja Italiassa.\nKun pieni musta aukko imeytyy spiraalimaisesti suurempaan mustaan aukkoon, syntyy kuvio, jonka taajuus kasvaa. Samanlaista kuviota ei synny, jos pieni musta aukko putoaa madonreikään.\nMadonrei'illä on omat sormenjälkensä\nJos pieni musta aukko putoaa madonreikään, syntyy tietynlaisia gravitaatioaaltoja, joita fyysikoiden ilmaisimet voivat mitata.\n1. Musta aukko imeytyy mustaan aukkoon\nKun pieni, neljä kertaa Auringon kokoinen musta aukko imeytyy spiraalimaisesti isoon mustaan aukkoon, joka johtaa madonreikään, syntyy gravitaatioaaltoja, joiden voimakkuus ja taajuus kasvavat.\n2. Gravitaatioaallot tasaantuvat\nSillä hetkellä, kun pieni musta aukko kulkee madonreiän läpi, gravitaatioaallot katoavat äkkiä. Tämä johtuu siitä, että musta aukko on nyt toisessa universumissa, josta ei saada mittaustuloksia.\n3. Aukko palaa takaisin\nMusta aukko imeytyy jälleen madonreikään ja palaa omaan universumiimme. Liike mustassa aukossa synnyttää gravitaatioaaltoja, joiden voimakkuus ja taajuus pienenevät.\n4. Kuvio toistuu\nHetken kuluttua painovoima saa pienen mustan aukon imeytymään jälleen spiraalimaisesti kohti madonreikää. Gravitaatioaaltojen voimakkuus ja taajuus kasvavat, ja koko kuvio toistuu.\nGravitaatioaallot loppuvat, koska musta aukko kulkeutuu madonreiän läpi vieraaseen universumiin. Sieltä se imeytyy uudelleen madonreikään, ja sillä hetkellä, kun se on taas omassa universumissamme, ilmaisimet voivat jälleen havaita gravitaatioaaltoja.\nSitten pieni musta aukko jatkaa kulkuaan kahden universumin välillä, kunnes se on menettänyt niin paljon energiaa, että se pysähtyy madonreikään pääsemättä sieltä enää pois.\nKuvio on lopullinen todiste\nGravitaatioaalloista syntyy tietynlainen kuvio, sormenjälki, joka on selvä todiste siitä, että kyseessä on madonreikä. LIGO- ja Virgo-ilmaisimilla voidaan siis lähteä etsimään madonreikiä maailmankaikkeudesta.


Assassin's Creed - Syndicate - Xbox One - Discshop.fi\nAssassin's Creed - Syndicate24,95€\nKaikki eivät kuitenkaan pääse osallisiksi tämän nousukauden eduista. Työläisten elämä on käytännössä laillistettua orjuutta ylimmän muutaman prosentin nauttiessa heidän työstään, vaikka koko brittiläisen imperiumin kone pyörii heidän avullaan. Köyhyydessä elävä ja nuorena kuoleva alempi luokkaa yhdistyy protestina uudenlaisiksi perheiksi - jengeiksi -, jotka kääntyvät puolestaan alamaailman puoleen yrittäessään selviytyä hengissä. Kamppailu on epätoivoinen, kunnes alati valppaat salamurhaajat saapuvat taistelemaan heidän rinnallaan ja käynnistävät ikivanhan konfliktin Lontoon johtajien kanssa, mikä kaikuu läpi modernin historian.\nEsittelyssä salamurhaaja Jacob Frye, joka muuttaa kaksoissisarensa Evien avustuksella miljoonien kohtalon tulevassa Assassin's Creed Syndicate -pelissä. Johdata yhdistämääsi alamaailmaa ja vapauta Lontoo korruptoituneesta kuristusotteesta tässä ankarassa seikkailussa, joka on toimintaa, jännitystä ja raakaa taistelua täynnä.\nAlla oleva arvostelu on kirjoitettu pelin toisesta julkaisusta, Assassin's Creed - Syndicate


Hormonikynällä hoidetaan lapsettomuutta - MTVuutiset.fi\nHormonikynällä hoidetaan lapsettomuutta\nJulkaistu 22.06.2004 14:11 (Päivitetty 23.06.2004 14:50 )\nLapsettomuuden hoitoon on kehitetty hormonikynä, jolla voidaan myös hoitaa häiriöitä munasolun irtoamisessa.\nLapsettomuuden hoitoon on kehitetty uusi menetelmä. Kyseessä on hormonikynä, joka on tarkoitettu osaksi hedelmöityshoitoja. Kynällä voidaan hoitaa myös häiriöitä munasolun irtoamisessa. Heinäkuun alussa markkinoille tuleva hormonikynä sisältää munarakkuloita stimuloivaa hormonia, jota pistetään annoksittain kynästä ihon alle.\nHoitoa käytetään koeputkihedelmöityksen yhteydessä. Koeputkihedelmöitys on yleisin ja tehokkain lapsettomuuden hoitomenetelmä. Suurin osa koeputkihedelmöityshoidossa olevista tulee raskaaksi kolmen hoitokerran jälkeen.\nDosentti Niklas Simberg Fertinova-lapsettomuusklinikalta pitää hormonikynän hyvinä puolina muun muassa sen helppokäyttöisyyttä potilaalle sekä hoidon lyhenemistä perinteiseen pistoshoitoon verrattuna. Simbergin mukaan lapsettomuuden hoidot yleensäkin ovat muuttuneet entistä kevyemmiksi, ja samalla riskit ja sivuvaikutukset ovat vähentyneet.


Palveluliikelaitosten johtokunta Sivu 1 / 38. Kokoustiedot. Aika keskiviikko klo 17:05-19:10. Virastopiha 2 B, 1. - PDF\nPalveluliikelaitosten johtokunta Sivu 1 / 38. Kokoustiedot. Aika keskiviikko klo 17:05-19:10. Virastopiha 2 B, 1.\nDownload "Palveluliikelaitosten johtokunta. 24.09.2014 Sivu 1 / 38. Kokoustiedot. Aika 24.09.2014 keskiviikko klo 17:05-19:10. Virastopiha 2 B, 1."\n1 Espoon kaupunki Pöytäkirja Sivu 1 / 38 Kokoustiedot Aika keskiviikko klo 17:05-19:10 Paikka Virastopiha 2 B, 1. krs Saapuvilla olleet jäsenet Johanna Horsma, puheenjohtaja, saapui klo , pj. 78 alkaen Marita Backman, saapui klo Veikko Granqvist, varapuheenjohtaja Seppo Huhta, saapui klo Miia Kaukinen Teemu Leppänen Juhani Mäntylä Pirkko Sillanpää Satu Soini Päivi Salli Sauli Solhagen Muut saapuvilla olleet Mauri Suuperko Minna Ahola Anu Hilpi Paula Hirvonen Auli Hackman Maija Lehtinen Petteri Mussalo Bjarne Häggman Kristiina Karaman Katariina Kaukonen liiketoimintajohtaja toimitusjohtaja toimitusjohtaja palvelujohtaja toimitusjohtaja toimitusjohtaja toimitusjohtaja kaupunginhallituksen edustaja henkilöstön edustaja hallintolakimies, sihteeri\n2 Espoon kaupunki Pöytäkirja Sivu 2 / 38 Allekirjoitukset Johanna Horsma puheenjohtaja Katariina Kaukonen sihteeri Veikko Granqvist varapuheenjohtaja Pöytäkirjan tarkastus Pöytäkirja tarkastettu ja hyväksytty: Sauli Solhagen Pöytäkirjan nähtävänäolo julkipannun kuulutuksen mukaan on pöytäkirja ollut yleisesti nähtävänä osoitteessa Virastopiha 2 B, Espoon keskus.\n3 Espoon kaupunki Pöytäkirja Sivu 3 / 38 Käsitellyt asiat Pykälä Liitteet Otsikko Sivu 73 Kokouksen laillisuuden ja päätösvaltaisuuden toteaminen 4 74 Pöytäkirjan tarkastajan valinta 5 75 Lausunto Espoo Catering -liikelaitoksen 6 toimitilainvestoinneista 76 Lausunto Espoo Talouspalvelut -liikelaitoksen 8 toimitilainvestoinneista Espoo Catering -liikelaitoksen talousarvio 2015 ja 10 taloussuunnitelma sekä talouden tilannekatsaus Espoo Henkilöstöpalvelut -liikelaitoksen talousarvio ja taloussuunnitelma sekä talouden tilannekatsaus Espoo Kaupunkitekniikka -liikelaitoksen talousarvio ja taloussuunnitelma sekä talouden tilannekatsaus Espoo Kiinteistöpalvelut -liikelaitoksen talousarvio 2015 ja 24 taloussuunnitelma sekä talouden tilannekatsaus Espoo Logistiikka -liikelaitoksen talousarvio 2015 ja 28 taloussuunnitelma sekä talouden tilannekatsaus Espoo Talouspalvelut -liikelaitoksen talousarvio 2015 ja 32 taloussuunnitelmat sekä talouden tilannekatsaus 83 Johtokunnan alaisten viranhaltijoiden päätökset 36\n4 Espoon kaupunki Pöytäkirja Sivu 4 / Kokouksen laillisuuden ja päätösvaltaisuuden toteaminen Päätösehdotus Selostus Päätös Kokous todetaan laillisesti koolle kutsutuksi ja päätösvaltaiseksi. Johtokunta on kutsuttu koolle puheenjohtajan allekirjoittamalla päivätyllä johtokunnan jäsenille toimitetulla kokouskutsulla. Kokous todettiin laillisesti koolle kutsutuksi ja päätösvaltaiseksi.\n5 Espoon kaupunki Pöytäkirja Sivu 5 / Pöytäkirjan tarkastajan valinta Päätösehdotus Päätös Pöytäkirjan tarkastajaksi valitaan Sauli Solhagen. Pöytäkirjan tarkastajaksi valittiin Sauli Solhagen.\n6 Espoon kaupunki Pöytäkirja Sivu 6 / / / Lausunto Espoo Catering -liikelaitoksen toimitilainvestoinneista Valmistelijat / lisätiedot: Pirkko Hagerlund, puh Päätösehdotus Toimitusjohtaja Minna Ahola Johtokunta antaa kaupunginhallitukselle selostusosan mukaisen lausunnon kaupunginhallituksen tila- ja asuntojaoston esittämästä investointien toiminta- ja taloussuunnitelmasta vuosille Päätös Selostus Johtokunta: esittelijän ehdotus hyväksyttiin yksimielisesti. Espoon kaupungin palveluliiketoimen toimialan johtokuntien johtosäännön 5 :n mukaan johtokunnan tulee hyväksyä tilahankkeiden tarveselvitykset tehtäväalueensa osalta sekä tehdä esitys liikelaitoksen investoinneista ja pitkävaikutteisista menoista, joita ei voida kattaa liikelaitoksen omalla tulorahoituksella. Edellä mainitun johtosäännön 9 :n mukaan päättää liikelaitoksen omalla tulorahoituksella katettavista investoinneista ja muista pitkävaikutteisista menoista. Muista investoinneista päättää valtuusto kaupungin taloussuunnitelman yhteydessä. Vuoden 2015 taloussuunnitelman investointien laadintaohjeiden mukaan toimialojen tuli valmistella investointiesitykset vuosille Tilakeskus -liikelaitokselle mennessä ja antaa johtokunnan lausunto kaupunginhallituksen tila- ja asuntojaoston esityksestä mennessä. Investointiohjelmaan sisältyy 11,278 miljoonan euron määrärahavaraus Espoo Catering -liikelaitoksen keskuskeittiön uudisrakennushankkeelle hyväksytyn hankesuunnitelman mukaisesti. Hankesuunnitelma hyväksyttiin valtuustossa Keskuskeittiön uudisrakennushankkeen rakennussuunnittelu on käynnistynyt ja etenee suunnitellusti hankesuunnitelman mukaisesti. Koneiden ja ensikertaisen varustelun kustannukset ovat 4,6 milj. euroa, jonka Espoo Catering -liikelaitos rahoittaa kertyneellä tulorahoituksellaan.\n7 Espoon kaupunki Pöytäkirja Sivu 7 / 38 Keskuskeittiöhanke on Espoo Catering -liikelaitoksen tuottavuushanke. Espoo Catering -liikelaitoksen tuottavuus paranee ruokatuotannon ja kuljetusten keskittämisen ja tehostamisen myötä sekä keskuskeittiön toiminnan vakiinnuttua henkilöstö- ja elintarvikekulujen säästöinä. Investointien toiminta- ja taloussuunnitelmaan koskien edellä selostettua keskuskeittiöhanketta ei ole huomautettavaa. Tiedoksi\n8 Espoon kaupunki Pöytäkirja Sivu 8 / / / Lausunto Espoo Talouspalvelut -liikelaitoksen toimitilainvestoinneista Valmistelijat / lisätiedot: Seija Rupponen, puh Päätösehdotus Toimitusjohtaja Petteri Mussalo Johtokunta antaa kaupunginhallitukselle selostusosan mukaisen lausunnon kaupunginhallituksen tila- ja asuntojaoston esittämästä investointien toiminta- ja taloussuunnitelmasta vuosille Päätös Selostus Johtokunta: esittelijän ehdotus hyväksyttiin yksimielisesti. Espoon kaupungin palveluliiketoimen toimialan johtokuntien johtosäännön 5 :n mukaan johtokunnan tulee hyväksyä tilahankkeiden tarveselvitykset tehtäväalueensa osalta sekä tehdä esitys liikelaitoksen investoinneista ja pitkävaikutteisista menoista, joita ei voida kattaa liikelaitoksen omalla tulorahoituksella. Edellä mainitun johtosäännön 9 :n mukaan päättää liikelaitoksen omalla tulorahoituksella katettavista investoinneista ja muista pitkävaikutteisista menoista. Muista investoinneista päättää valtuusto kaupungin taloussuunnitelman yhteydessä. Vuoden 2015 taloussuunnitelman investointien laadintaohjeiden mukaan toimialojen tuli valmistella investointiesitykset vuosille Espoo Tilakeskus -liikelaitokselle mennessä ja antaa johtokunnan lausunto Kaupunginhallituksen tila- ja asuntojaoston esityksestä mennessä. Investointiohjelmaan sisältyy 0,3 miljoonan euron määrärahavaraus Espoo Talouspalvelut -liikelaitoksen toimitilojen ensikertaiseen kalustamiseen. Toimitilat sijaitsevat osoitteessa Kamreerintie 5, 3 5 kerros.\n9 Espoon kaupunki Pöytäkirja Sivu 9 / 38 Toimitilat on tarkoitus remontoida nykyaikaiseksi monitilatoimistoksi. Kerrosala on yhteensä m 2. Remontin jälkeen liikelaitos voi luopua muista käytössään olevista toimitiloistaan (noin m 2 ). Remontin kustannukset sisältyvät Tilakeskuksen investointiohjelmaan. Investointien toiminta- ja taloussuunnitelmaan ei ole edellä selostetun hankkeen osalta huomautettavaa. Tiedoksi\n10 Espoon kaupunki Pöytäkirja Sivu 10 / / / Espoo Catering -liikelaitoksen talousarvio 2015 ja taloussuunnitelma sekä talouden tilannekatsaus Valmistelijat / lisätiedot: Pirkko Hagerlund, puh Päätösehdotus Toimitusjohtaja Minna Ahola Johtokunta 1 esittää kaupunginhallitukselle sekä valtuustolle selostusosan sekä liitteiden mukaisen talousarvion 2015 ja taloussuunnitelman hyväksymistä 2 merkitsee saadun talouden tilannekatsauksen tiedoksi Päätös Liite Selostus Johtokunta: esittelijän ehdotus hyväksyttiin yksimielisesti. 1 Tuloslaskelma 2 Rahoituslaskelma 3 Henkilöstösuunnitelma Kuntalain 87 e mukaan liikelaitoksen talousarvio ja -suunnitelma on kunnan tai kuntayhtymän talousarvion ja -suunnitelman erillinen osa. Johtokunnan on valtuuston päättämässä määräajassa tehtävä sille esitys liikelaitoksen seuraavan kalenterivuoden talousarvioksi sekä taloussuunnitelmaksi kolmeksi tai useammaksi vuodeksi (suunnittelukausi). Talousarviossa ja -suunnitelmassa on tuloslaskelma, investointi- ja rahoitusosa. Talousarviovuosi on suunnittelukauden ensimmäinen vuosi. Liikelaitosten sitovat tavoitteet ja palvelukustannukset määritellään konserniesikunnan, liikelaitosten ja palveluja käyttävien yhteistyönä kaupunginjohtajan talousarvioehdotuksen valmistelun yhteydessä. Liikelaitosten tulos voi vaihdella liikelaitoksittain, mutta lähtökohtaisesti tavoitteena on, että kaikki liikelaitokset tekevät vähintään nollatuloksen. Valtuusto hyväksyi kehyksen vuoden 2015 talousarvion ja vuosien taloussuunnitelman laadinnalle. Kehys sisältää\n11 Espoon kaupunki Pöytäkirja Sivu 11 / 38 vuosien investointikehyksen investointiohjelman valmistelun pohjaksi. Vuosien taloussuunnitelma (ja toimialatasoinen henkilöstösuunnitelma) sekä vuoden 2015 talousarvio on jätettävä kaupunginhallitukselle Kaupunginhallitus käsittelee vuoden 2015 talousarviota ja taloussuunnitelmaa ja Valtuusto päättää vuoden 2015 talousarviosta sekä taloussuunnitelmasta Taloussuunnitelmapäätöksen jälkeen liikelaitoksen vuoden 2015 tulostavoitteet valmistellaan ja tuodaan tiedoksi an siten, että tavoitteet ja talousarvio ovat yhteensopivat keskenään. 1. Toiminta Espoo Cateringin toimintaa on kehitetty vastaamaan kaupungin strategiaa ja eri asiakasryhmien tarpeita. Ruoan ravintoarvot noudattavat eri ikäryhmien ravitsemussuosituksia. Kestävän kehityksen periaatteita noudatetaan toiminnassa ja tuotteiden valinnoissa toimitaan vastuullisesti. Keskuskeittiön arvioidaan valmistuvan vuonna Sen valmistuminen aiheuttaa muutoksia koko Espoo Cateringin toimintaan. Suunnitelmat tuotannon uudelleen järjestämiseksi tehdään vuonna Keskuskeittiöön suunniteltu cook & chill-ruokatuotantomenetelmä (kypsennä ja jäähdytä heti tuoreena) edellyttää suunnitelmallista testaamista ja sopivien raaka-aineiden valitsemista. Ruon valmistus keskuskeittiössä ja kuumennus palvelukeittiössä vaatii kaksivaiheisen reseptiikan laatimista. Säilyvyystesteillä varmistetaan ruoan laatu ja turvallisuus. Päiväkoteihin ostetut ateriapalvelut siirtyvät keskuskeittiön tuotantoon vuonna Keskuskeittiön täyden tehon toiminta alkaa vuonna Liikelaitos osallistuu Espoon TATU-ohjelmaan palveluliikelaitosten johtokunnan päättämien TATU-toimenpiteiden mukaisesti. Edelliseen liittyen käynnistetään palvelutalojen ja -keskusten, terveysasemien sekä henkilöstön ruokailusta ja muusta ulkoisesta ruokailusta selvitystyö. Aromi-käyttöjärjestelmän käyttöä lisätään. Sähköinen ostaminen laajennetaan koskemaan kaikkia sopimustoimittajia. Sisäinen laskutus suoraan järjestelmästä laajennetaan kotipalveluaterioihin. Ruokalistojen ja tuoteselosteiden integroiminen Aromin kautta nettisivuille toteutetaan. Aromista tuotetarpeet teollisuudelle ilmoittavan ennustepankin käyttöä laajennetaan. Aromi-käyttöjärjestelmä uudistuu Aromaksi vuonna Espoo Catering pilotoi uudistettavaa järjestelmää, jonka tavoitteena on jouhevoittaa keskuskeittiön prosesseja.\n12 Espoon kaupunki Pöytäkirja Sivu 12 / 38 Espoo Cateringin vuosittain päivitettävässä ympäristöohjelmassa on esitetty merkittävimmät ympäristönäkökohdat, -päämäärät ja -tavoitteet. Toimintavuonna pääpaino on biojätemäärän vähentämisessä. Biojäteseurannassa käytetään Lean-toimintamallia, jonka avulla voidaan tarkemmin seurata, mitä ja mistä toiminnan osa-alueista biojätettä syntyy. Seurantoja tehdään säännöllisesti, poikkeamiin ja epäkohtiin reagoidaan. Keittiöitä ohjeistetaan taloudelliseen ruoanvalmistukseen. Ympäristöpassin suorittaneiden määrä kasvaa 187 henkilöstä 250 henkilöön vuoden 2015 loppuun mennessä. Espoo Cateringin ruokalistakierto muutetaan nykyisestä kymmenestä viiteen viikkoon. Ruokalistat suunnitellaan koko vuodeksi kerrallaan, jolloin käytettävien tuotteiden arviointi helpottuu ja tuoteselosteiden sekä ravintoarvotietojen päivitykset vähenevät. Asiakastyytyväisyyskyselyt tehdään kouluille, Espoo-sairaalan potilaille ja kotipalvelun ruokailija-asiakkaille vuonna Lounasravintoloiden sekä palvelutalojen ja -keskuksien ruokailija-asiakkaille tehdään kyselyt vuonna Sopimus- ja tilaaja-asiakkaille kyselyt tehdään vuosittain. Sähköistä mediaa käytetään asiakkaiden kuulemisessa sekä palautteiden ja toimenpide-ehdotusten keräämisessä. Tunnuslukuja TOT Arvio Keittiöitä Palvelupisteitä Uusien investointien arvioidut valmistumisvuodet perustuvat Tilakeskus -liikelaitoksen vuosien talousarvio- ja suunnitelmaesitykseen. 2. Sitovat tulostavoitteet 1. Liikelaitoksen tulos on positiivinen. 2. Investointien kokonaismäärä on enintään valtuuston hyväksymän talousarvion mukainen. 3. Henkilöstö Vuonna 2015 henkilöstön määrän arvioidaan olevan 491. Henkilöstömäärän kehittymiseen suunnitelmakaudella vaikuttavat väestön kasvusta johtuvat toimialojen volyymin ja palveluverkoston muutokset, Puolarmetsän sairaalan ravintokeskuksen toiminnan loppuminen sekä keskuskeittiön valmistuminen. Keskuskeittiön toiminnan vakiinnuttua henkilöstömäärä suhteessa asiakasmäärään vähenee tehokkaampien tuotantoprosessien takia.\n13 Espoon kaupunki Pöytäkirja Sivu 13 / 38 Esimiestyötä sekä henkilöstö- ja talousjohtamista toteutetaan espoolaisen johtamismallin ohjelman mukaisesti. Toimialan jatkuvan parantamisen -toimintamalli on käytössä. Espoo Catering osallistuu kaupunkitasoisiin oppisopimus- ja sosiaalisen työllistämisen hankkeisiin. Koulutusta järjestetään kohdennetusti eri ammattiryhmille tarpeiden mukaan. Keskuskeittiön valmistuminen ja uudet toimintatavat vaativat uudenlaista osaamista. Henkilöstön osaamista hyödynnetään henkilöstön työpisteiden valinnoissa. Espoo Catering osallistuu toimialan kokonaisvaltaisen työhyvinvointiohjelman toteuttamiseen. Vuoden 2014 syksyllä tehtävän Kunta10 -tutkimuksen tulokset analysoidaan ja kehittämiskohteet toteutetaan vuosina Talous ja investoinnit Espoo Cateringin liikevaihto vuonna 2015 on 45 milj. euroa. Liikevaihto kasvaa edellisen vuoden talousarvioon nähden 0,6 milj. euroa, 1,3 prosenttia. Ulkoinen myynti vähenee ja sisäinen myynti kasvaa. Sisäiset ateriahinnat nousevat 2,5 prosenttia. Ruuan laatu pidetään samalla perustasolla. Henkilöstökuluissa on varauduttu palkankorotuksiin, palkkarakenneuudistukseen ja henkilöstön määrän lisäykseen. Työvoimanvuokrauspalvelujen käyttöä vähennetään vastaavasti. Kaluston ja astioiden uusimista on jäädytetty parin vuoden aikana. Toiminnan pysyminen turvallisena ja nykyvaatimusten tasolla sekä isojen keittiöiden käyttöönotto edellyttävät riittävää varausta kaluston ja astioiden hankkimiseksi. Tulos on valmisteluohjeen mukaisesti 0,5 milj. euroa. Investoinnittoteutetaan omalla tulorahoituksella. Investoinneissa varaudutaan keskuskeittiön laitehankintoihin ja ensikertaiseen varusteluun, Aromi-järjestelmän muuttamiseen Aromaksi ja ruokalistatietojen integroimiseen järjestelmästä nettiin sekä omavalvontajärjestelmän ja ruoankuljetusvaunujen ostamiseen. 5. Riskit Oleellisimmat riskit ovat asiakkaan sairastuminen tarjotusta ruosta ja ammattitaitoisen henkilöstön saatavuus. Erityisruokavalioiden ohjeistusta tarkennetaan, tuoteselosteet ja reseptit laaditaan kaikille tuotteille Aromi järjestelmään, koulutusta ja sisäistä valvontaa lisätään. Sähköinen omavalvontajärjestelmä otetaan käyttöön vuonna 2015.\n14 Espoon kaupunki Pöytäkirja Sivu 14 / 38 Vuonna 2015 käyttöönotettava palkkarakennemuutos helpottaa henkilöstön rekrytointia. Uutta kielitaidon arviointityökalua hyödynnetään aktiivisesti rekrytoinnissa. Tiedoksi\n15 Espoon kaupunki Pöytäkirja Sivu 15 / / / Espoo Henkilöstöpalvelut -liikelaitoksen talousarvio 2015 ja taloussuunnitelma sekä talouden tilannekatsaus Valmistelijat / lisätiedot: Anne Leino, puh Päätösehdotus Toimitusjohtaja Auli Hackman Johtokunta 1 esittää kaupunginhallitukselle sekä valtuustolle selostusosan sekä liitteiden mukaisen talousarvion 2015 ja taloussuunnitelman hyväksymistä 2 merkitsee saadun talouden tilannekatsauksen sekä liitteet tiedoksi. Päätös Liite Selostus Johtokunta: esittelijän ehdotus hyväksyttiin yksimielisesti. 4 Tuloslaskelma 5 Rahoituslaskelma 6 Henkilöstösuunnitelma Kuntalain 87 e mukaan liikelaitoksen talousarvio ja -suunnitelma on kunnan tai kuntayhtymän talousarvion ja -suunnitelman erillinen osa. Johtokunnan on valtuuston päättämässä määräajassa tehtävä sille esitys liikelaitoksen seuraavan kalenterivuoden talousarvioksi sekä taloussuunnitelmaksi kolmeksi tai useammaksi vuodeksi (suunnittelukausi). Talousarviossa ja -suunnitelmassa on tuloslaskelma, investointi- ja rahoitusosa. Talousarviovuosi on suunnittelukauden ensimmäinen vuosi. Liikelaitosten sitovat tavoitteet ja palvelukustannukset määritellään konserniesikunnan, liikelaitosten ja palveluja käyttävien yhteistyönä kaupunginjohtajan talousarvioehdotuksen valmistelun yhteydessä. Liikelaitosten tulos voi vaihdella liikelaitoksittain mutta lähtökohtaisesti tavoitteena on, että kaikki liikelaitokset tekevät vähintään nollatuloksen. Valtuusto hyväksyi kehyksen vuoden 2015 talousarvion ja vuosien taloussuunnitelman laadinnalle. Kehys sisältää\n16 Espoon kaupunki Pöytäkirja Sivu 16 / 38 vuosien investointikehyksen investointiohjelman valmistelun pohjaksi. Vuosien taloussuunnitelma ja toimialatasoinen henkilöstösuunnitelma sekä vuoden 2015 talousarvio on jätettävä kaupunginhallitukselle Kaupunginhallitus käsittelee vuoden 2015 talousarviota ja taloussuunnitelmaa ja Valtuusto päättää vuoden 2015 talousarviosta sekä taloussuunnitelmasta Taloussuunnitelmapäätöksen jälkeen liikelaitoksen vuoden 2015 tulostavoitteet valmistellaan ja tuodaan tiedoksi an siten, että tavoitteet ja talousarvio ovat yhteensopivat keskenään. 1 Toiminta Tuotamme HR- asiantuntija- ja työterveyspalveluja kaupungin toimintayksiköille, esimiehille ja työntekijöille. Palvelujamme ovat: rekrytointipalvelut, urapalvelut ja uudelleensijoitus, maahanmuuttajarekrytointi, oppisopimuskoordinointi, kaupunkitasoinen rekrytointimarkkinointi, messu- ja tapahtumajärjestelyt, kesätyökoordinointi, oppilaitosyhteistyö henkilöstön kehittämispalvelut, työhyvinvointipalvelut, sähköiset työtavat ja kaupunkitasoiset tietotekniikkakoulutukset, esimies- ja perehdytyskoulutukset, asiantuntijaluennot, stipendikukkaro, Kunta 10 palvelussuhdeneuvonta ja -ohjaus, kaupunkitasoiset työkokemuslisälaskennat, eläkehakemukset, palvelutodistukset, kurinpidolliset asiat, henkilöstön huomioinnin koordinointi työterveyspalvelut, ennalta ehkäisevä työterveyspalvelu, yleislääkäritasoinen sairaanhoito, terveystarkastukset, työkykykarviot, neuvonta ja ohjaus HR -palvelujen tarjoaminen kaupunkitasoisesti keskitettynä lisää tuottavuutta ja varmistaa tasalaatuisen palvelun kaikille kaupungin toimintayksiköille ja esimiehille sekä työntekijöille. Tuemme esimiehiä ja toimimme kumppanina henkilöstöön liittyvissä toimenpiteissä. Palveluprosessien asiakaslähtöinen kehittäminen ja sähköistäminen parantavat tehokkuutta, tuottavuutta ja vaikuttavuutta suunnitelmakaudella. Näiden ohella kiinnitämme erityisesti huomiota laadukkuuteen. Rekrytointipalvelut antaa rekrytoinnin lisäksi laadukkaat haastattelu-, arviointi-, haastattelukutsu ja hakijatiedottamisen palvelut esimiehille. Pyrimme hyvään asiakastyytyväisyyteen myös työnhakijoiden puolella. Kehitämme aktiivisesti rekrytointiprosessia ja muitakin palveluitamme mm. videohaastattelutyökalun käyttöönotto, perustietoilmoituksen sähköistäminen, ammattiesittelyvideoiden tekeminen, työpaikkailmoittelun kustannussäästöt kaupunkitasolla, oppisopimustoimintamalli, harjoittelukäytännöt, kesätyömahdollisuudet jne.\n17 Espoon kaupunki Pöytäkirja Sivu 17 / 38 Henkilöstön kehittämispalvelut jatkavat sähköisten työvälineiden käyttöönottoa. Koulutuksia järjestetään jatkossa enenevässä määrin verkon välityksellä. Kunta 10 kyselyn tulokset on käytettävissä ja hyödynnettävissä työyhteisöjen kehittämiseen vuoden 2015 alusta lukien. Työhyvinvointiin liittyviä prosesseja ja työvälineitä kehitetään yhteistyössä kaupungin muiden toimijoiden kanssa. Palvelussuhdepalvelut tukevat sähköisten lomakkeiden käyttöönottoa vuoden 2015 aikana. Käyttöönoton jälkeen tulemme keskittymään esimiesten neuvontaan ja ohjaukseen. Työterveyspalvelut antavat ennaltaehkäisevää työterveyspalvelua sekä yleislääkäritasoista sairaanhoitoa kustannustehokkaasti. Työterveyspalvelujen pitkän aikavälin toimintasuunnitelma vahvistetaan seuraavalle toimintakaudelle syksyn aikana. Toiminta suunnitellaan ja sovitaan yhdessä asiakkaittemme kanssa ja määritellään vuositason tavoitteet. Suunnitelmassa huomioidaan uudistetun työterveyshuoltolain vaatimukset mm. kirjallinen laatukäsikirja 2016 alkaen. Keskeisenä tavoitteenamme on sairauspoissaolojen alentaminen ja työkykyisyyden lisääminen työterveyden keinoin. Tunnuslukuja Kpl TOT 2013 TA 2014 TA 2015 TA 2016 TA 2017 Julkaistut rekrytointi-ilmoitukset Työtapa-analyysit Rekrytointihaastattelut Palvelussuhdeneuvonta, yhteydenotot * Koulutus- ja työhyvinvointitil osanottajat Sairausvastaanottokäynnit Työpaikkaselvitykset Terveystarkastukset Työkykyarviot *Tunnusluvut eivät kerro kattavasti kaikista palveluista. Keskittyminen esimiesneuvontaan muuttaa yhteydenottomääriä, mutta muuttaa palvelun vaativammaksi. 2 Sitovat tulostavoitteet 1. Liikelaitoksen tulos on positiivinen. 2. Investointien kokonaismäärä on enintään valtuuston hyväksymän talousarvion mukainen. 3 Henkilöstö Espoo Henkilöstöpalveluiden henkilöstömäärä on 76 vuonna Henkilöstön määrään vaikuttaa erilaisia tekijöitä mm. kaupunkitasoisten prosessien sähköistämisen aste, työterveydessä lääkärien saatavuus sekä sijaisten määrä. Kokonaisuutena nykyisellä palveluvalikoimalla henkilöstömäärä on aleneva suunnitelmakaudella.\n18 Espoon kaupunki Pöytäkirja Sivu 18 / 38 Henkilöstösuunnitelmaan on kuvattu henkilöstön osaamisen kehittämisen toimenpiteet. 4 Talous ja investoinnit Tuotot Espoo Henkilöstöpalvelut liikelaitoksen liikevaihto on 6,3 milj. euroa. Laskua edellisvuoteen on 1,5 %. Liikevaihto muodostuu sisäisistä myyntituotoista. Liiketoiminnan muissa tuotoissa on Kela-korvaus työterveyshuollon kustannuksista 1,8 milj. euroa. Kulut Toimintamenot ovat 7,9 milj. euroa ilman suunnitelman mukaisia poistoja. Kasvua edellisvuoteen on 1,7 %. Toimintamenot koostuvat pääosin henkilöstökuluista ja palvelujen ostoista. Tulos Liikelaitoksen tulos on n. 1 % liikevaihdosta euroa. Investoinnit Espoo Henkilöstöpalvelut -liikelaitos varautuu nykyisen rekrytointijärjestelmän vaihtamisen uuteen. Nykyinen järjestelmä on otettu käyttöön v Varaus vuodelle 2015 on euroa ja vuodelle euroa. 5 Riskit Liikelaitoksen toiminnan tavoitteiden toteutumista uhkaavat riskit on kartoitettu ja arvioitu niiden vaikutukset toimintaan sekä määritelty hallintatoimenpiteet. Keskeisimpinä riskeinä on heikon taloustilanteen ja meneillään olevien rakenteellisten ja lainsäädännön muutosten heijastuminen palvelutoimintaan. Lisäksi HR -tehtävien ja vastuiden jakautuminen eri toimijoille kaupungin sisällä tuo haastetta toiminnan sujuvuudelle ja tehokkuudelle. Toiminnan tuottavuuden riskinä on, että suunnitteilla olevien sähköisten palvelujen kehittämistoimenpiteet ei toteudu aikataulussa ja suunnitellusti. Tiedoksi\n19 Espoon kaupunki Pöytäkirja Sivu 19 / / / Espoo Kaupunkitekniikka -liikelaitoksen talousarvio 2015 ja taloussuunnitelma sekä talouden tilannekatsaus Päätösehdotus Valmistelijat / lisätiedot: Sisko Rantamäki, puh Anu Hilpi, puh Johtokunta 1 esittää kaupunginhallitukselle sekä valtuustolle selostusosan sekä liitteiden mukaisen talousarvion 2015 ja taloussuunnitelman hyväksymistä 2 merkitsee saadun talouden tilannekatsauksen tiedoksi. Päätös Liite Selostus Johtokunta: esittelijän ehdotus hyväksyttiin yksimielisesti. 7 Tuloslaskelma 8 Rahoituslaskelma 9 Henkilöstösuunnitelma Kuntalain 87 e mukaan liikelaitoksen talousarvio ja -suunnitelma on kunnan tai kuntayhtymän talousarvion ja -suunnitelman erillinen osa. Johtokunnan on valtuuston päättämässä määräajassa tehtävä sille esitys liikelaitoksen seuraavan kalenterivuoden talousarvioksi sekä taloussuunnitelmaksi kolmeksi tai useammaksi vuodeksi (suunnittelukausi). Talousarviossa ja -suunnitelmassa on tuloslaskelma, investointi- ja rahoitusosa. Talousarviovuosi on suunnittelukauden ensimmäinen vuosi. Liikelaitosten sitovat tavoitteet ja palvelukustannukset määritellään konserniesikunnan, liikelaitosten ja palveluja käyttävien yhteistyönä kaupunginjohtajan talousarvioehdotuksen valmistelun yhteydessä. Liikelaitosten tulos voi vaihdella liikelaitoksittain mutta lähtökohtaisesti tavoitteena on, että kaikki liikelaitokset tekevät vähintään nollatuloksen.\n20 Espoon kaupunki Pöytäkirja Sivu 20 / 38 Valtuusto hyväksyi kehyksen vuoden 2015 talousarvion ja vuosien taloussuunnitelman laadinnalle. Kehys sisältää vuosien investointikehyksen investointiohjelman valmistelun pohjaksi. Vuosien taloussuunnitelma ja toimialatasoinen henkilöstösuunnitelma sekä vuoden 2015 talousarvio on jätettävä kaupunginhallitukselle Kaupunginhallitus käsittelee vuoden 2015 talousarviota ja taloussuunnitelmaa ja Valtuusto päättää vuoden 2015 talousarviosta sekä taloussuunnitelmasta Taloussuunnitelmapäätöksen jälkeen liikelaitoksen vuoden 2015 tulostavoitteet valmistellaan ja tuodaan tiedoksi an siten, että tavoitteet ja talousarvio ovat yhteensopivat keskenään. 1 Toiminta Espoo Kaupunkitekniikka -liikelaitoksen toiminta-ajatuksena on rakentaa ja ylläpitää katu-, viher- ja muita yleisiä alueita, ja kiinteistöjen piha-alueita laadukkaasti ja kustannustehokkaasti, hoitaa kaupungin metsäomaisuutta kestävän kehityksen periaatteiden mukaisesti, sekä vastata ylijäämämassojen läjittämisen, siirtoajoneuvojen varastoinnin ja lumenkaatopaikkojen operatiivisesta toiminnasta. Liikelaitos huolehtii edellä mainituista tehtävistä tilaajan kanssa laadittujen sopimusten mukaisesti. Palveluja tuotetaan sekä omana tuotantona että ostopalveluina. Suurimmat asiakkaat ovat Teknisen keskuksen Katu- ja viherpalvelut ja Tilakeskus-liikelaitos. Lisäksi on mahdollista tuottaa palveluita myös muille kaupungin tulosyksiköille. Liikelaitoksen tulee toimia siten, ettei sen tilikauden tulos muodostu alijäämäiseksi. Kaikki palvelut laskutetaan joko sopimuksiin tai tilauksiin perustuvina. Liikelaitos muodostuu kolmesta palveluyksiköstä, jotka ovat Rakentaminen, Ylläpito ja Ympäristöpalvelut. Lisäksi liikelaitoksen yhteisistä asioista vastaa Tuotannon tuen palveluyksikkö. Jokainen palvelualue toimii omana tulosyksikkönään. Espoo Kaupunkitekniikka kehittää palvelujaan yhdessä tilaajan kanssa huomioiden kaupungin asettamat strategiset ja taloudelliset tavoitteet, sekä myös mm. Espoo strategian ilmasto- ja energiatoimenpiteet toiminnassaan. Vuoden 2015 alussa otetaan käyttöön toiminnanohjausjärjestelmä, jota on kehitetty yhdessä tilaajien sekä Kiinteistöpalvelu -liikelaitoksen kanssa. Tavoitteena on saada aikaan toiminnan hallittua tehokkuutta ja samalla myös resurssi- ja kustannussäästöjä.\n21 Espoon kaupunki Pöytäkirja Sivu 21 / 38 Tunnuslukuja TA 2015 TA 2016 TA 2017 Viherrakentaminen puistojen rakentaminen, m² katuviheralueiden rakentaminen, m² Rakennetut kadut jakavan yläpinta, m² asfalttipäällysteet, m² Viherylläpito viheralueiden hoito, m² pihojen hoito, m² Kadun hoito ja puhtaanapito kunnossapitoluokka I, m² kunnossapitoluokka II, m² kunnossapitoluokka III, m² Päällysteet ja merkinnät kunnossapitoasfaltti, m² Luonnonhoito hoidettavia metsiä, ha Maan vastaanotto maamassojen vastaanotto, m³ siirtoajoneuvojen varastointi, kpl Sitovat tulostavoitteet 1. Liikelaitoksen tulos on positiivinen 2. Investointien kokonaismäärä on enintään valtuuston hyväksymän talousarvion mukainen 3 Henkilöstö Henkilöstömäärä vuonna 2013 elokuun lopussa oli 357 henkeä, joista vakinaisia viran- tai toimenhaltijoita on 325 ja määräaikaisia 32. Uusien henkilöiden rekrytoinnin yhteydessä muutetaan palkkausmuoto kuukausipalkkaiseksi. Vuoden 2014 aikana on 32 henkilöä siirtynyt tuntipalkkaisesta kuukausipalkkaiseksi. Tavoitteemme on edelleen parantaa työn tuottavuutta, tehdä sovittua laatua, lisätä henkilöstön motivaatiota oman työnsä kehittämiseen sekä henkilökohtaiseen kehittymiseen. Voimakkaasti supistunut liikevaihto ei anna mahdollisuutta kuin ns. lakisääteisiin koulutuksiin. Henkilöstön kausisiirtoja on lisätty huomattavasti vuonna Tavoitteena on jatkaa samanlaista kehitystä myös vuonna 2015.\n22 Espoon kaupunki Pöytäkirja Sivu 22 / 38 Kaupunkitekniikan työkykyindeksin tulosten mukaisesti 85 % henkilöstöstä on sitä mieltä, että pystyy melko todennäköisesti työskentelemään nykyisessä ammatissaan myös kahden vuoden päästä. Tapaturmien määrä on vähentynyt merkittävästi. Työhyvinvointiin panostetaan selkeiden työnkuvien, työtehtävien perehdytyksen, koulutuksen ja yksiköiden välisen yhteistyön kautta. Liikelaitoksessa on määrällisesti hyvin tasapainossa erittäin kokeneet ja uudet työntekijät. Perehdyttämiseen on hyvät ja tarvittavat resurssit, joita tullaan suunnitelmallisesti hyödyntämään. Kunta 10 ja Espoo Kaupunkitekniikan vuosittain järjestettävän oman työhyvinvointikyselyn tuloksia käytetään henkilöstön työhyvinvoinnin suunnittelun apuna. 4 Talous ja investoinnit Tuotot Espoo Kaupunkitekniikan liikevaihto 2015 on 49,67 miljoonaan euroa. Liikelaitos tuottaa Tekniselle keskukselle palveluitaan 44,7 miljoonalla ja Tilakeskukselle 1,6 miljoonalla eurolla. Kulut Toimitilojen ja koneiden vuokrakulut ovat 2015 talousarviossa lähes samansuuruiset kuin 2014, vaikka toimitiloja on irtisanottu n m 2 ja yhdeksän konetta on vähennetty. Konekustannukset johtuvat kahden monikäyttöisen koneen hankinnasta, jolloin palveluiden ostoja on voitu vähentää. Sisäiset palvelumaksut ovat 18 % liikevaihdosta, toimitilaratkaisut (Mikkelä) ja tarvittavat koneresurssit määritetään uudelleen. Suuren haasteen talouteen tuo voimakkaasti supistuva tilauskanta kaikissa yksiköissä. Lisäksi maanvastaanottotoiminta tullee hiljentymään huomattavasti siksi, että Espooseen on tulossa muita yrityksiä tarjoamaan maanvastaanottopalveluja. Henkilöstökulujen osuus on 31 % toimintamenoista. Kuluja on vähennetty 2014 talousarvioon verrattuna 0,9 milj. euroa. Palveluiden ostoja on supistuneen liikevaihdon, mutta myös koneiden käyttöasteen tehostumisen myötä kyetty pienentämään huomattavasti. Ostojen osuus on toimintamenoista 44 %. Rakentamisessa kaikki koneet ovat yksityisten koneurakoitsijoiden, joten toiminnan jatkumisen kannalta palvelujen ostoja on jatkossakin tehtävä. Tulos Tuloksen arvioidaan olevan vuodelle 2015 positiivinen.


Ravintolasuositukset: Tampere – Tyhjä ajatus | Lily\nDodii, sitten yhteen lempiasiaani eli ruokaan ja siihen, missä hyvissä paikoissa olen sapuskani täällä Tampereella syönyt.\nLyhykäisyydessä pohjustusta: olen heinäkuun aikana viettänyt Tampereella noin pari päivää viikossa, sillä poikaystäväni reissaa tänne töiden takia jonkun verran. Hieman hävettää miten olen vapaat päivät viettänyt täällä lähinnä Netflixin ihmeellisessä maailmassa hotellilakanoiden välissä, kulttuurisivistymisen sijaan… Onneksi kaupunki on tullut kuitenkin edes vähän tutuksi Holiday Club Kylpylänkin ulkopuolella.\nHyväksi todettuja ravintoloita ovat olleet…\nTurkkilainen ravintola, joiden aterioissa on aidosti turkkilaisen ruoan makua. Lämminhenkinen henkilökunta ja hinnat kohdillaan.\nOsoite: Tammelanpuistokatu 26-28\nKetjuravintola, jonka kasvisfajita voitti ainakin muiden meksikolaisten ravintoloiden vastaavat. Isot annokset, ainakin Hämeenkadun kakskolmosessa.\nOsoite: Hämeenkatu 23\nEn tiedä voiko kukaan Tampere-turisti missata tämän, mutta sanonpahan kuitenkin: jos haluat syödä tai juoda hyvin ja tunnelmallisesti Tammmerkosken sillan varrella, saavu tänne.\nOsoite: Hämeenkatu 14\n4. RAVINTELI HUBER\nOlimme suuntaamassa aluksi saman omistajan Ravinteli Berthaan joka osoittautuikin olevan toistaiseksi kesälomalla. Lopussa ”tyytyminen” Huberiin olikin erinomainen ja kiitollinen kokemus – laadukasta ruokaa ja kaunis miljöö. Paikka on periaatteessa pihviravintola, mutta listalta löytyi myös taidolla valmistettua miekkakalaa ja tofua.\nOsoite: Aleksis Kiven katu 23\n5. SOKOS HOTEL TORNI: MORO SKY BAR\nÄlyttömän tyylikäs ravintola/baari, josta avautuu 25. kerroksesta huikeat näkymät koko Tampeerelle. Huolimatta siitä, että ravintola sijaitsee Sokos hotellissa, kaikilla ”ulkopuolisillakin” on tänne vapaa pääsy.\nOsoite: Ratapihankatu 43\nTulen piipahtamaan täällä vielä, joten jos teillä on antaa muita suosituksia, kertokaahan pois! 🙂\nAvainsanat: ravintolat, ruoka, Tampere, vinkkejä\nAITOA meksikolaista saa pienestä baarista nimeltä Barmacia, ei siis ole suomalaisten texmexiä kuten poncho villa yms. vaan myös omistaja ja useimmat työntekijät on meksikolaisia. Lista ei ole laaja, vaan perus katuruuat meksikosta <3 Ja kerran kuussa ohan mahtava tacobrunssi siellä. Zeytuun, Ohana grill+ Cafe Pispala ja Pella's cafen brunssi saavat kanssa iiiiison peukun!! Napoli vs. Sitko on kai usein väitelty, tykkään molemmista, mutta Napolissa enemmän makua, rinnalle pääsee myös Mustanlahden Ankkurin pizzat (paras gluteiiniton) , joita vielä aurinkoinen terassi parantaa :p Laulontorilta löytyy herkulliset banh mit Grub global street foodista.\nVitsi kun tota Zeytuunia kehutaan eikä varmastikaan turhaan! Olisi tosi kiva testata ainakin tuo Barmacia ja no okei noi KAIKKI! Otin screenshotin sun kommentista niin tiedän missä safkaa seuraavaksi 😀 Lämmin rutistus ja kiitos <3\nNanda Devin lounas!!!\nIntialaisen ruoan ystävänä arvostan tätä vinkkiä! Kiitos<3 🙂


Ilkka Herolalla on sunnuntaina mahdollisuus historialliseen saavutukseen – asiantuntija uskoo, että suomalainen voi voittaa lajia hallitsevan Riiberin vielä tällä kaudella | Yle Urheilu | yle.fi\n25-vuotias Ilkka Herola palasi vakuuttavasti yhdistetyn maailmancupiin kilpailutauon jälkeen. Herola on juhlinut palkintokorokkeella kahtena peräkkäisenä päivänä.\n16.1.2021 klo 18.12\nIlkka Herola vei kakkossijan Val di Fiemmen henkilökohtaisessa kisassa mykistävällä hiihdollaan.Pierre Teyssot/SplashNews.com/STELLA Pictures/AOP\nYhdistetyn maailmancupissa vietettiin liki kuukauden kilpailutauko. Kun kilpailut ovat jatkuneet Val di Fiemmessä Italiassa, on Ilkka Herola ollut hirmuisessa vireessä.\nHerola tykitti perjantaina henkilökohtaisen kilpailun kakkoseksi ja lauantaina hän juhli yhdessä Eero Hirvosen kanssa parisprintin kolmatta sijaa.\nVal di Fiemmen kilpailut jatkuvat sunnuntaina. Silloin Herolalla on mahdollisuus historialliseen suoritukseen, sillä kukaan suomalainen ei ole aiemmin sijoittunut yhdistetyn maailmancupissa kolmena perättäisenä päivänä kolmen parhaan joukkoon.\nTäytyy tosin huomioida, että Hannu Mannisen ja Samppa Lajusen menestysvuosina yhdistetyssä ei vielä kilpailtu kolmena perättäisenä päivänä. Kolmipäiväiset kilpailuviikonloput alkoivat yleistyä vasta vuodesta 2015 eteenpäin.\nPalkintokorokesija olisi kuitenkin harvinaista herkkua. Viime kaudella suomalaisista vain Herola ylsi palkintokorokkeelle, kun hän sijoittui kahdesti kolmanneksi. Sitä edellisellä kaudella palkintosijoja kertyi suomalaisille kolme.\nYle Urheilun asiantuntija Tommi Nikunen uskoo, että Herolalla on sunnuntainakin realistiset mahdollisuudet kolmen parhaan joukkoon.\n– Mitä muuta tässä nyt enää voi odottaa? Jos Herola pystyy palautumaan parisprintistä hyvin, luulen, että mäestä se vie vain sellaista viimeistä väkisin yrittämistä pois, kun jalassa tuntuu vähän. Hiihto on vähän arvoitus, mutta luotan siihen. Menestys tuo menestystä ja itseluottamusta.\nJoka tapauksessa Val di Fiemmen viikonloppu tietää suomalaiselle hyvää. Maailmancupissa kilpaillaan vielä kolmena viikonloppuna ennen Oberstdorfin MM-kisoja, jotka järjestetään helmi-maaliskuun vaihteessa.\n– Kaikesta urheilusta 70 pinnaa on korvien välistä kiinni. Sille sillä on iso merkitys. Varmasti tämän viikonlopun menestys heijastuu seuraavan kuukauden aikana järjestettäviin erittäin tärkeisiin kilpailuihin, Nikunen sanoo.\nRiiber on lyötävissä\nHerola on parantanut kausien saatossa heikkouttaan, eli hyppäämistä. Joulutauon aikana hän harjoitteli ahkerasti mäessä, mikä näkyy nyt Val di Fiemmessä. Tekemiseen on löytynyt varmuus.\nNikusen mukaan Suomen joukkue on mennyt myös varustepuolella eteenpäin alkukaudesta, jolloin erityisesti mäkipuvut herättivät vilkasta keskustelua.\n– Varustepuoli on tällä hetkellä todella hyvä. Ero koekierrosten ja harjoitusten välineistöstä kilpailuvarustukseen on juuri nyt niin iso kuin sen pitääkin olla. Eli on löydetty luottopukuja ja kaikki muukin on kohdallaan. Se on erittäin tärkeää ja vaikuttaa henkiseen kapasiteettiin.\nIlkka Herolan palkintokorokesijat maailmancupissa\nKolmas Val di Fiemmen parisprintissä 16.1.2021\nToinen Val di Fiemmen henkilökohtaisessa kisassa 15.1.2021\nKolmas Oslon henkilökohtaisessa kisassa 7.3.2020\nKolmas Trondheimin henkilökohtaisessa kisassa 22.2.2020\nToinen Oslon henkilökohtaisessa kisassa 9.3.2019\nVoitto Lahden parisprintissä 9.2.2019\nToinen Klingenthalin henkilökohtaisessa kisassa 3.2.2019\nKolmas Lahden parisprintissä 3.3.2018\nKolmas Chaux-Neuven joukkuekisassa 21.1.2018\nKolmas Chaux-Neuven henkilökohtaisessa kisassa 20.1.2018\nKolmas Lillehammerin henkilökohtaisessa kisassa 5.12.2015\nYhteensä 11 palkintokorokesijaa, joista kahdeksan henkilökohtaisissa kisoissa.\nVielä alkukaudesta Herolan ero kärkeen oli mäkiosuuden jälkeen lohdutonta luettavaa. Rukalla hän jäi noin kolmen minuutin päähän mäen ykkösestä. Ramsaussa ja Val di Fiemmessä eroa on ollut minuutista puoleentoista minuuttiin.\nMikäli Herolan nykyvire mäessä pysyy tai jopa vähän paranee, on hänellä Nikusen mukaan mahdollisuudet haastaa lajia ylivoimaisesti hallitseva Jarl Magnus Riiber. Norjan Riiber on voittanut maailmancupin kahtena viime vuonna.\n– Ainakin Riiber rupeaa pientä painetta tuntemaan siellä, jos tällaiset suoritukset jatkuvat. Riiberillä on niin älyttömän hyvä tasaisuus, että hän pystyy hänelle huonollakin suorituksella olemaan kärjessä. Kun hiihtovauhti on parantunut vuosi vuodelta, hän on vaikea voitettava, mutta kone ei ole hänkään.\nRiiber on erinomainen mäkihyppääjä, minkä vuoksi hän pääsee ladulle usein selvällä erolla muihin. Tästä syystä norjalainen pääsee keskittymään omaan hiihtoonsa kilpailuissa.\n– Hänen ei tarvitse puskea koko kymppiä täysillä, vaan hänellä on hyvin usein voimat tallella viimeisen kilometrin matkalla. Jos sieltä päästään lähemmäksi ja hänkin joutuu pitämään kovaa matkavauhtia, silloin tilanne kääntyy ja nähdään, vieläkö kiri sieltä irtoaa, Nikunen sanoo.


lokakuu 2019 – Mustarastaan naapuri\nJulkaistu 13.10.2019 4.11.2019\nKeskikerros on ensimmäinen, minkä haluamme saada valmiiksi. Muuten muutto ei edes onnistuisi. Keskikerroksessa on halli/aula, olohuone, ruokahuone, keittiö ja yksi makuuhuone, josta päätimme tehdä arkiolohuoneen. Kaikkien huoneiden pinnat kaipaavat pitelyä, eikä ihan vähääkään. Kuten jo aikaisemmin kirjoitin, päätimme levyttää huoneet uudestaan, jossa saamme suoria ja tasaisia pintoja. Vähän sellainen ajatus, että kun kerta lähdetään tekemään, niin tehdään sitten kunnolla.\nJa pääsinhän minäkin sitten jo oikeisiinkin hommiin. Pääosin minulle on jakautunut lastenhoitohommat ja erinäiset kilpailutukset ja tietenkin se sisustuksen suunnittelu. Siinä muuten kaikki kunnia miehelleni, joka luottaa minuun niissä asioissa. Se vasta olisikin kamalaa, jos joutuisi vääntämään niistä ja perustelemaan kaikki valinnat 😉 Okei, olen myös erittäin hyvä vaatimaan aikataulutietoja ja hoputtamaan.\nMutta siis, kun mieheni oli saanut keittiön levytettyä, sain pöntön remonttitasoitetta ja lastat käteeni. Johan alkoi hihat heilua. Hioin ja kittasin innoissani kaksi päivää niin, että sainhan siinä tietenkin paikatkin niin jumiin, että tiesi ainakin tehneensä töitä. Mutta ai että minä nautin tästä. Ja parasta on, kun näkee sen tuloksen ja työnjäljen, eikä voi syyttää ketään muuta kuin itseensä, jos joku on pielessä. Vielä tuntuu hyvältä – katsotaan kuukauden päästä, että kuinka kivaa se pohjien tekeminen sitten onkaan, sillä nämä päivät olivat vasta alkusoittoa.\nItsehän en ole koskaan pahemmin kittaillut, joten opettelin samalla. Vanhempani rakensivat 90-luvulla perheellemme omakotitalon, joten siinä tämä homma tuli etäisesti tutuksi, mutta itse en ollut vielä käsiäni remonttitasoitteisiin tunkenut. Eihän se voi kovin vaikeaa olla. Minulla on aina ollut sellainen asenne, että kaiken oppii, jos haluaa. Olen aina tehnyt paljon käsilläni, joten tuntuma tekemiseen tässäkin löytyi aika nopsaan. Katsoin pari videota saumanauhojen laittamisesta ja totesin miehelleni, että nyt mä osaan! Ja tietenkin asensin sen niin, kuten ammattilaiset, eli kuivana. Aivan turhaa ajankäyttöä on vetytellä nauhat valmiiksi. Mieheni naureskeli minulle ja asenteelleni, mutta kappas, ekan päivän jälkeen keittiö oli vedetty jo ekaan kertaan. Tarkoitukseni ei siis missään nimessä ole tehdä huolimattomasti, enkä teekään, mutta haluan maksimoida tehot ja minimoida ajankäytön. Ja priimaa pitää tulla.\nKäytän tasoitushommissa Tikkurilan Presto LF+:aa. Kävin rautakaupassa kysymässä, että mitä erilaisia tasoitteita minun tulisi käyttää, niin vastaus oli, että yhdellä pärjää, joten valitsinkin sitten tämän yleistasoitteen. Karkeuksissa on jotain eroja, mutta käytännössä ei mitään eroa, sillä lopulta kuitenkin hiotaan ja sitten pohjamaalataan ennen lopullista pintaa.\nSamaan aikaan, kun remontoimme vaihdilla keskimmäistä kerrosta, on yläkerta räjäytetty ja alettu rakentaa ihkauutta kylppäriä. Meillähän oli alkuperäisesti yläkerrassa vain vessa, mutta koska yläkerrassa on lisäksi perheemme tulevat makuuhuoneet, halusimme laajentaa vessaamme kylpyhuoneeksi. Tämän tietenkin mahdollisti se, että vessan ympärillä oli ullakkotiloja, jotka pystyttiin valjastamaan tähän suunnitelmaan.\nTarkoituksena on siis saada vessan lisäksi suihkutilat sekä tilaa pyykkihuollolle. Tämä siis ihan käytännön takia, koska makuuhuoneet ja vaatesäilytys on siellä. Toki meillä on kellarissa kodinhoitohuone, johon tulee pyykkikone myös, mutta jotenkin halusin nyt koneet lähelle huoneita, joihin ne myös sitten helposti kulkee.\nKylpyhuoneen pohjaa. Vanha vessa ja sivulla sekä takana ollut ullakkotila yhdistetty jo samaksi tilaksi.\nTästä uudesta kylpyhuoneestakin olen superinnoissani ja odotukset ovat korkealla. Kirjoittelen kylpyhuoneremontista vielä myöhemmin oman postauksen, sitten kun se alkaa olla valmis. Mutta nyt taas Pinterestiin suunnittelemaan!\nTänä viikonloppuna meidän tyhjissä huoneissa kaikui kaiuttimesta vanhat teinivuosien klassikot. Soundgarden ja Therapy vauhditti oikein loistavasti hiomista ja kittaamista.\nJulkaistu 6.10.2019 28.10.2019\nHaltexia, haltexia ja haltexia\nKun ostaa vanhan talon, on sen rakennusmateriaalitkin tietenkin ajanmukaisia. Aloitimme keskikerroksen remontoinnin, ja keittiönsuunnittelun lisäksi työlistalleni tuli uusien pintojen suunnittelu ja teko. Tiesin jo urakkaan ryhtyessäni, että homma ei tule olemaan helppo, ja että alasrevittävää tapettia olisi paljon.\nTässä(kin) tuli hätiin juuri remonttia tehnyt työkaverini, jonka vinkistä päätin heti hakea Clas Ohlssonilta tapetinpoistolaitteen. Olin siis päättänyt, että asiat pitää saada tehtyä joutuisasti, enkä ala käyttämään viikkokaupalla käyttämään pelkkien seinien nyhtämiseen. Konehan oli suht edullinen, 37,95 €, ja lupasi paljon. Hyvä se olikin ja hoiti homman, miten lupasi, mutta alkuperäiseen seinämateriaaniin en ollut varautunut. Sieltä se kolmen tapetin ja yhden sanomalehtikerroksen alta paljastui. Haltexia kaikki seinät! Haltexissahan ei sinänsä ole mitään vikaa ja sehän on erinomainen eritysmateriaali, mutta se on myös aika pehmeää ja esimerkiksi kaikki naulankannat, millä se oli lyöty kiinni lautaan, olivat hieman kuopalla. Eli millä ihmeellä saisin seinäpinnat tasaiseksi tapettien repimisen jälkeen uutta tapetointia varten? Silmässäni siinsi tietenkin ihanat, uudet ja tasaiset pinnat.\nTasoitetapetti! Siinä ratkaisu ongelmiini. Sillä saa helposti tasaista pintaa ja peittää kuulemma myös pienet ruuvinkannat ja kuopat. Suunnitelmakseni tuli, että tapetinpoiston jälkeen, laitan tasoitetapetin ja sitten maalaan tai tapetoin seinät uudelleen. Tasoitetapetti on muuten loistava keksintö, vaikkakin suht kallis onkin. Rulla maksaa noin 30-35 €. Tosin sillä tulee nopeammin valmista, sillä rullaleveys on jopa 1 m. Ainoa vaan, että kokonaisuudessa alkuperäisen tapetinpoistoon tulisi menemään aivan tolkuton aika, sillä tunnin huhkittuani (tapetinpoistokonettakin käyttäen!), olin saanut vain noin neliömetrin kokoisen alueen tapetittomaksi.\nTulevan ruokahuoneeemme seinää tunnin työn jälkeen.\nMutta sitten aloin epäillä, että saako tasoitetapetillakaan tarpeeksi hyvää jälkeä. Eihän se kuitenkaan mikään ihmeaine tai keksintö ole. Ja seinäni ovat kuitenkin 76 vuotta vanhat ja aika rupiset. Hyvin todennäköistä olisi, että tasoitetapetin asentamisenkin jälkeen pinnat näyttäsivät muhkuraisilta. Ja sehän ei ollut minulle vaihtoehto. Pienen epätoivon hetken jälkeen, työmaallani piipahti eräs rakennusalan ammattilainen, joka kertoi mielipiteensä heti suoriltaan. Helpointa ja ennen kaikkea nopeinta, sekä myös aika edullista olisi nyt vain levyttää seinät. Jättää vanhat levyt alle ja levyttää päälle. Pintojen tasoitukseen pelkkä 6 mm saneerauskipsilevy olisi ”The juttu”. Yksi kipsilevy on 1200 mm leveää, joten yhdestä levystä saa jo ihan hyvin uutta seinää. Nopeasti tasaista pintaa, jonka voisi sitten joko tapetoida tai maalata. Suht edullistakin tuo levyttäminen on, sillä yksi levy maksaa n. 15 € ja yhteen huoneeseen menee n. 10 levyä. Ainoa negatiivinen asia tässä ratkaisussa olisi se, että levyttämiseenkin uppoaa tovi aikaa ja sitten se ruuvinkantojen ja levyjen tasoittaminen kitillä. Hetken mietittyämme, päädyimme kuitenkin levytysratkaisuun, sillä siitä saisi ainakin siistin. Ja aloin henkisesti valmistautumaan siihen, että hetken aikaa illat tulisi kulumaan kittaamisen ja hiomisen merkeissä.\nVielä muuten yksi asia, mikä sai minut alkujaankin harkitsemaan muita vaihtoehtoja kuin tapettien poistaminen, oli höyry. Tapentinpoistokoneen toiminta perustuu nimittäin siihen, että se höyryttää alla olevan tapetin, joka sitten kosteana ja vettyneenä on helppo irrottaa seinästä. Mutta jotenkin tämä kosteus ei tuntunut kovin hyvältä idealta huokoiselle haltexille, eikä tehnyt mieli kastella mitään, minkä kuivumisesta ei olisi tietoa.\nVastoin alkuperäisiä ajatuksiani, ei ollut niin yksinkertaista ja helppoa tämä tapentikaan poisto. Juuri tää on mulle ihan helvettiä. Se, että asioita ei voi tuosta vaan tehdä. Että asiat monimutkaistuvat ja vievätkin enemmän aikaa kuin olin suunnitellut. Mutta luulenpahan että tämä on vasta alkusoittoa 🙂 Nyt opettelemme pikkuhiljaa sinuiksi vanhan talomme kanssa. Kun ei ole kokemusta vanhoista taloista ja niiden rakennusmateriaaleista, on jokainen päivä aina uusi seikkailu. Ja kuten jo aikaisemmin mainitsin, tää on ennen kaikkea asennekysymys. Ehkäpä minusta kasvaa pikkuhiljaa kärsivällisempi ihminen tämän talon kanssa.\nSellaisen jutun ajattelin tähän vielä jakaa, että meille on musiikki aika tärkeää. Siksi raksallamme soikin yleensä koko ajan musiikki. Samalla kun sirkkelit laulaa, tunkee kaljuttimesta jos jonkinnäköistä rallia. Oikein nauratti tässä yksi päivä, kun bluethoot-kaiuttimestamme yhtäkkiä loppuikin virta ja jouduimme tekemään töitä ilman hittibiisejä. Meidän Andiamo se roikkuu aina siellä, mistä löytyy jokin vapaa naula.\nMulla on soinut päässä ja raksalla viime ajat J. Karjalaisen uusin tuotanto aika paljon. Siinä on jotain sellaista tunnelmaa, joka sopii vanhaan taloomme.\nTivoli Audio Andiamo – remppamiehen paras seuralainen


Ilmoituksen osoite: https://tyopaikat.oikotie.fi/tyopaikka/1242544\nVietä kesäsi duunISSa! Oletko sinä seuraava, joka liittyy kesän ajaksi ISS:n ammattilaisten joukkoon? Etsimme KESÄTYÖNTEKIJÖITÄ Teknisiin palveluihin Tampereelle.\nTampereella on nyt auki kesätyöpaikkoja kiinteistön ylläpitopalveluiden teknisiin palveluihin teollisuuskohteeseemme. Yleisimpiä kesätyötehtäviä ovat avustavat asennustyöt erilaisissa Teknisten palveluiden toiminnoissa kokeneemman työntekijän seurassa tai itsenäiset tehtävät oman osaamisen mukaisesti. Työtehtävien kesto on 1-2 kuukautta.


Liity jäseneksi | Huoma – Henkirikoksen uhrien läheiset ry\nHenkilöjäseneksi (15 €/vuosi)\nvoit liittyä, jos olet itse menettänyt läheisesi henkirikoksessa\nPerhejäseneksi (25 €/vuosi)\nvoitte liittyä, jos sinä ja perheesi olette menettäneet läheisenne henkirikoksessa ja asutte samassa osoitteessa\nKannatusjäseneksi (30 €/vuosi)\nvoit liittyä, jos haluat tukea toimintaamme\nYhteisöjäseneksi (50 €/vuosi)\nvoitte liittyä, jos yhteisönne haluaa tukea toimintaamme\nHuoma on vertaistukijärjestö, jonka varsinaisiksi jäseneksi hyväksytään vain henkirikoksessa läheisen menettäneitä henkilötä ja heidän perheitään.\nHenkilöt, joilla ei ole omakohtaista kokemusta läheisen henkirikoskuolemasta voivat liittyä Huoman kannatusjäseneksi. Myös yritykset ja yhdistykset voivat tukea henkirikoksen uhrien läheisiä yhteisöjäseneksi liittymällä.\nJäsenet voivat vaikuttaa Huoman toimintaan; osallistua vuosittain Huoman kokouksiin ja asettua ehdokkaaksi Huoman hallitukseen. Jäsenille lähetetään tietoa ajankohtaisista asioista ja heidän mielipiteitään kartoitetaan niin Huoman toiminnan suuntaamiseksi kuin erilaisiin tutkimuksiin. Kun yhdistys haluaa edistää henkirikoksen uhrien läheisten asemaa ja vaikuttaa päättäjiin, on sitä parempi, mitä suurempi jäsenmäärä on.\nHuoma-lehden kahdesti vuodessa (tammi- ja elokuu)\njäsentiedote sähköpostiin kahdesti vuodessa (huhti- ja marraskuu)\nalennus Huoman vertaistukiviikonloppujen omavastuumaksusta\nalennus vuosittaisen Surukonferenssin osallistumismaksusta\nvuosittaiset jäsenpäivät ja -tapahtumat\nHuoman toimisto on yhteydessä kaikkiin henkilö- ja perhejäseniin jäsenhakemuksen lähettämisen jälkeen, mikäli nimi ei ole henkilökunnalle tuttu esimerkiksi Huoman tapahtumista. Tämän jälkeen lähetämme uusimman jäsenlehden sekä tiedot jäsenlaskun maksamisesta.\nMikäli sinut on jo hyväksytty jäseneksi, mutta laskusi on joutunut hukkaan, voit maksaa jäsenmaksun suoraan Huoman tilille FI02 1055 3500 0382 74.\nMikäli liityt perhejäseneksi, merkitse verkkomaksun viestikenttään Huomaan liittyvien perheenjäsenten määrä.


Madagascarin Pingviinit (Paramount+) - Kausi 1 - Jakso 6 - Voitto tai ei mitään / Kaksi jalkaa ja nousee yhä | Ruutu\n6 - Voitto tai ei mitään / Kaksi jalkaa ja nousee yhä\nKausi 1. Jakso 6/26. Pingviinit kilpailevat makeja vastaan lipunryöstössä, mutta jostain syystä makit voittavat koko ajan. / Mort ei voi vastustaa kuningas Julienin jalkoja. (22') HUOM! Ohjelma kuuluu maksulliseen Paramount+ -lisäpakettiin.\n1 - Popcorn-paniikki / Salamasotaa\nKausi 1. Jakso 1/26. Kun vierailijoita kielletään syöttämästä eläimiä, pingviinit joutuvat keksimään uuden tavan saada popcornia. / Maurice löytää vierailijalta jääneen digikameran. (22') HUOM! Ohjelma kuuluu maksulliseen Paramount+ -lisäpakettiin.\n2 - Verkossa / Kruunu kadoksissa\nKausi 1. Jakso 2/26. Kun eläintarhaan asennettaan nettikamerat kävijöiden houkuttelemiseksi, Alokkaasta tulee vahingossa Internet-julkkis. / Kuningas Julien kadottaa kruununsa ja Kippari on syyllinen. Siispä pingviinien on etsittävä kruunu. (22') HUOM! Ohjelma kuuluu maksulliseen Paramount+ -lisäpakettiin.\n3 - Kuumatka / Kummitusaitaus\nKausi 1. Jakso 3/26. Pingviinit saavat tarpeekseen Julienista ja päättävät lähteä lomalle kuuhun. Siellä he tapaavat merkillisen 'kuukissan'. / Marlene valvottaa muita eläimiä. Kummitteleeko hänen aitauksessaan? (22') HUOM! Ohjelma kuuluu maksulliseen Paramount+ -lisäpakettiin.\n4 - Operaatio pehmoeläin / Hyvää Julien-päivää!\nKausi 1. Jakso 4/26. Kateudenpuuskassa Julien järjestää suositut Mort-pehmolelut pois myynnistä, mutta myös aito Mort päätyy niiden mukana tehtaalle. / Maurice yrittää saada muut eläimet juhlimaan Julien-päivää. (22') HUOM! Ohjelma kuuluu maksulliseen Paramount+ -lisäpakettiin.\n5 - Isänvaisto / Paristot lopussa\nKausi 1. Jakso 5/26. Marlene löytää munan ja pyytää pingviinejä huolehtimaan siitä. Kateellinen kuningas Julien tahtoo kasvattaa munasta itselleen apurin. / Kippari varastaa Julienilta paristot hiljentääkseen hänen musiikkinsa. (22') HUOM! Ohjelma kuuluu maksulliseen Paramount+ -lisäpakettiin.\n7 - Kätketyt / Tulkoon valtakunta\nKausi 1. Jakso 7/26. Marlene menee tapaamaan eläintarhan uusinta asukkia mutta katoaa mystisesti. Pingviinit ja makit yrittävät pelastaa häntä, mutta nekin viedään. / Kun Julien viedään sairastupaan tavallistakin oudomman käytöksen takia, Mauricesta tulee johtaja. (22') HUOM! Ohjelma kuuluu maksulliseen Paramount+ -lisäpakettiin.\n8 - Pikku eläintarhakisa / Suu suurelle\nKausi 1. Jakso 8/26. Pingviinit ja makit ottavat toisistaan mittaa kilpailussa. Pingviinit viritetyllä autollaan ja makit Alicen eläintarhakärryllä. Voittaja saa häviäjän auton! / Alice antaa Ricolle vatsalääkettä tämän nielaistua tikittävän aikapommin. (22') HUOM! Ohjelma kuuluu maksulliseen Paramount+ -lisäpakettiin.\n9 - Kalareissu / Ihme jäällä\nKausi 1. Jakso 9/26. Kun eläintarha alkaa ruokkia pingviinejä tekokalalla, ne ottavat asiat omiin räpylöihinsä ja keksivät suunnitelman kalarekan kaappaamisesta. / Harvinaisen kylmänä päivänä rotat tulevat paikalle haastamaan pingviinit jääkiekko-otteluun. (22') HUOM! Ohjelma kuuluu maksulliseen Paramount+ -lisäpakettiin.\n10 - Ristipistoja / Pimennetyt\nKausi 1. Jakso 10/26. Kun eläinlääkäri tulee antamaan pingviineille pistoksen, Kipparin neulakammo vie voiton ja se karkaa. / Auringonpimennyksen aikaan Phil ja Mason vakuuttavat Julienin siitä, että taivaan henget ovat sille vihaisia. Julien alkaa käyttäytyä hyvin. (22') HUOM! Ohjelma kuuluu maksulliseen Paramount+ -lisäpakettiin.\n11 - Mortin muodonmuutos / Kämppikset\nKausi 1. Jakso 11/26. Mort altistuu Kowalskin supersäteelle ja kasvaa todella suureksi ja vahvaksi. / Marlene saa uuden huonekaverin! Aluksi se on innoissaan uudesta parhaasta kaverista. Mutta asenne muuttuu, kun huonekaverilla osoittautuukin olevan ällöttäviä tapoja. (22') HUOM! Ohjelma kuuluu maksulliseen Paramount+ -lisäpakettiin.\n12 - Vaihtokauppa / Matki, matki makia\nKausi 1. Jakso 12/26. Rotat ovat pelotelleet Roger-alligaattoria, joka pyytää apua pingviineiltä. Ratkaisu on Rogerin aivojen vaihtaminen Ricon aivoihin, ja taistelu alkakoon! / Eläintarhaan tuodaan robotti opettelemaan makien tapoja ennen sen lähettämistä avaruuteen. (22') HUOM! Ohjelma kuuluu maksulliseen Paramount+ -lisäpakettiin.\n13 - Saukko villiintyy / Kissa vieköön\nKausi 1. Jakso 13/26. Kun pingviinit ottavat Marlenen mukaansa puistoon suorittamaan tehtävää, vapaus eläintarhan rajojen ulkopuolella on sille liikaa. / Max-kissa pakenee häijyä rankkuri X:ää ja tulee pyytämään pingviineiltä apua. (22') HUOM! Ohjelma kuuluu maksulliseen Paramount+ -lisäpakettiin.\n14 - Epäonnenkeksi / Apinarakkautta\nKausi 1. Jakso 14/26. Kun Rico saa keksistään oudon ennustuksen, hän ei pidä sitä minään. Julien päättää tehdä Ricon saamasta ennustuksesta totta. / Naarassimpanssi Lulu saapuu eläintarhaan lyhyelle visiitille, ja Phil hullaantuu. Valitettavasti Lulu rakastuu Masoniin. (22') HUOM! Ohjelma kuuluu maksulliseen Paramount+ -lisäpakettiin.\n15 - Talas! / Rengastetut\nKausi 1. Jakso 15/26. Alokas näkee vahtivuorollaan pelottavan lentävän miekkavalaan. Kukaan ei usko sen olemassaoloon, joten Alokas päättää taistella sitä vastaan yksin. / Kun utelias tiedemies keskeyttää pingviinien puuhat, eläintarha joutuu vaaraan. (22') HUOM! Ohjelma kuuluu maksulliseen Paramount+ -lisäpakettiin.\n16 - Ympäri mennään / Karman laki\nKausi 1. Jakso 16/26. Pieni tyttö kadottaa nukkensa eläintarhassa, ja Rico antaa tytölle oman nukkensa. Alokas vakuuttaa Ricolle, että hänen hyvä tekonsa palkitaan. / Pingviinit tarttuvat toimeen, kun pesukarhu ilmestyy varastelemaan eläintarhan eläimiltä. (22') HUOM! Ohjelma kuuluu maksulliseen Paramount+ -lisäpakettiin.\n17 - Tri. Ilma-Aukon kosto\nKausi 1. Jakso 17/26. Pingviinien delfiinivihollinen tohtori Ilma-aukko janoaa kostoa. Hän ottaa kuningas Julienin panttivangiksi ja Kipparin ja muiden täytyy rientää pelastamaan ärsyttävä naapurinsa ja estää Ilma-aukkoa tuhoamasta maapalloa. (22') HUOM! Ohjelma kuuluu maksulliseen Paramount+ -lisäpakettiin.\n18 - Kadonnut viba / Viidakon laki\nKausi 1. Jakso 18/26. Julien on järkyttynyt, kun paviaanien tanssi saa enemmän huomiota kuin hänen. Hän yrittää kiusata paviaaneja, mutta se saa karun lopun. / Kaupungissa on sähkökatko, ja Julien haluaisi, että palataan viidakon lakeihin ja hänestä tulisi kuningas. (22') HUOM! Ohjelma kuuluu maksulliseen Paramount+ -lisäpakettiin.\n19 - Olin pingviinizombi / Pistämättömät\nKausi 1. Jakso 19/26. Kippari loukkaantuu ja menee hoitamaan vammansa eläinlääkärille. Muut luulevat hänen muuttuneen zombieksi. / Sisäänkäynnille on ilmestynyt mehiläispesä, ja mehiläiset kieltäytyvät poistumasta. Pingviinien on löydettävä keino päästä niistä eroon. (22') HUOM! Ohjelma kuuluu maksulliseen Paramount+ -lisäpakettiin.\n20 - Komentokriisi / Totuuden torvi\nKausi 1. Jakso 20/26. Kippari lyö päänsä, eikä voi johtaa pingviinejä tärkeässä tehtävässä. / Alokas juo vahingossa Kowalskin totuusseerumia ja lörpöttelee pingviinien salaisuuksia koko eläintarhalle. (22') HUOM! Ohjelma kuuluu maksulliseen Paramount+ -lisäpakettiin.\n21 - Ja puoli valtakuntaa / Ei koskea saa\nKausi 1. Jakso 21/26. Makit tappelevat, ja Maurice ja Mort muuttavat pois. Yksinäinen Julien alkaa käydä pingviinien hermoille, ja he päättävät, että makien on tehtävä sovinto. / Pieni mutta ärhäkkä sammakko muuttaa eläintarhaan ja alkaa häiriköidä eläimiä. (22') HUOM! Ohjelma kuuluu maksulliseen Paramount+ -lisäpakettiin.\n22 - Norsun muisti / Sydämen saukko\nKausi 1. Jakso 22/26. Kun Burt-norsu pyytää pingviineiltä apua eläintarhasta pakenemiseen, ne tarttuvat haasteeseen ja auttavat ison karkulaisen ulos. / Marlene näkee vilauksen Fred-oravasta ja rakastuu ensi silmäyksellä. (22') HUOM! Ohjelma kuuluu maksulliseen Paramount+ -lisäpakettiin.\n23 - Neiti Kippari / Likaista peliä\nKausi 1. Jakso 23/26. Kippari joutuu identiteettikriisiin kun Alice huomauttaa, että yksi pingviineistä on itse asiassa naaras. / Ison riidan jälkeen Mason muuttaa pingviinien aitaukseen. Ikävä kyllä hän ei ole mikään unelmavieras. (22') HUOM! Ohjelma kuuluu maksulliseen Paramount+ -lisäpakettiin.\n24 - Hötky / Piraattilähetys\nKausi 1. Jakso 24/26. Kowalski tekee vahingossa elävän hyytelömöykyn. Sillä on kuitenkin suuri ruokahalu, ja se alkaa varastella eläimiltä hedelmiä. / Uusi televisio-ohjelma saa ihmiset välttelemään eläintarhaa, ja eläimet huolestuvat kotinsa menettämisestä. (22') HUOM! Ohjelma kuuluu maksulliseen Paramount+ -lisäpakettiin.\n25 - Käärmeenpää! / Haukka ja pingviinit\nKausi 1. Jakso 25/26. Kun suuri kala alkaa häiriköidä ankkalammen asukkaita, Kippari johdattaa joukkonsa vastustamaan veden alla piilevää uhkaa. / Kaunis tyttöhaukka ilmestyy yllättäen eläintarhaan, ja Kippari haluaa sen jäävän paikan päälle parantumaan. (22') HUOM! Ohjelma kuuluu maksulliseen Paramount+ -lisäpakettiin.\n26 - Pingviini pysyy kuvassa! / Vanha ystävä vai vihollinen\nKausi 1. Jakso 26/26. Alokas valitaan joka vuosi eläintarhan esitteen kansikuvaeläimeksi. Tänä vuonna valokuvaaja huomaa valloittavan Mortin. / Lunnivastustaja Kipparin menneisyydestä ilmestyy eläintarhaan. Kippari ei usko, että sillä on puhtaat jauhot pussissaan. (22') HUOM! Ohjelma kuuluu maksulliseen Paramount+ -lisäpakettiin.


Festoolin reikärivillinen ohjainkisko on välttämätön apuväline kalusteiden asennuksessa. Mikään muu ratkaisu ei mahdollista yhtä helppoa ja nopeaa reikärivien tekoa yläjyrsimellä. Olipa kyse sitten hyllystöistä tai heloituksista, tällä järjestelmällä teet ne helpoiten. Varmistaa tarkat sahaukset ja urien leikkaukset. Varustettu koneiden kevyen liikkeen takaavalla liukupinnoitteella, ruuvi- ja pikapuristimia varten olevalla uralla ja repeilemättömän sahauksen varmistavalla murtosuojalla. Pituus 2424 mm, saatavana myös 1400 mm:n pituisena tästä.\nFestool ohjainkuulalaakeri jyrsinterille 490090, 490091, 490092, 490093, 490094, 490095, 490096, 491533.\nFESTOOL486031 on VARASTOTUOTE muut ovat TILAUSTUOTTEITA. Toimitusaika 3-7 pv.\nHuom 32 mm tilaustuote\n210101002 (25MM) TILAPÄISESTI LOPUSSA.\nFestool Compact-moduulijärjestelmän (CMS) perusyksikkö, josta saa sopivilla moduuleilla ja sähkötyökaluilla kiinteäasenteisen pöytä- tai pistosahan.\nPyöristysjyrsinterät Festool OFK500 -reunajyrsimeen muovi- ja massiivipuureunanauhojen pyöristysjyrsintää varten. Saatavilla 5 eri säteellä: R2, R3, R4, R5 ja R6.


100 TARINAA: Lahjana laulu (Pirkko Jokinen)\nEnsimmäisistä Savonlinnan Oopperajuhlista on tänä kesänä kulunut 100 vuotta. Näinä vuosina Oopperajuhlat on koskettanut eri tavoin tuhansia ihmisiä mm. katsojina, kuorolaisina, paikannäyttäjinä, yrittäjinä, soittajina, laulajina, kesäasunnon vuokraajina. Näistä kosketuksista on syntynyt tuhansia tarinoita. Tutustu näihin tarinoihin tässä blogissa.\nLahjana laulu (Pirkko Jokinen)\nSisareni täytti 70 vuotta 13.06.12. Kutsussa luki, ettei lahjoja vaan runoja ja lauluja. Kun tuli vuoroni onnitella sanoin, että meidän laulut lauletaan oopperajuhlien 100-vuotisjuhlagaalassa 5.7.12 ja laulajina ovat mm. Matti Salminen ja Jaakko Ryhänen sekä muita ulkomaisia kuuluisuuksia, räjähti koko juhlaväki taputuksiin.\nKonsertti oli mielestämme loistava. Yövyimme Parikkalassa Karjalan Lomahovissa järven rannalla, jossa aamiaisen jälkeen kävimme aamu-uinnilla ihanan lämpimässä ja aurinkoisessa säässä. Lahjamatkamme Savonlinnan oopperajuhlille oli ikimuistoinen. Kuitenkin kaikkein vaikuttavin oopperamatka itselleni oli vuosia sitten, kun Martti Talvela esiintyi Taikahuilussa.\nLähettänyt Oopperajuhlien markkinointi klo 14:09\n▼ joulukuuta (56)\nOoppera yhdistää (Kauko Järviharju)\nLiikutuin (Heli Vesanto)\nMahtava elämys (Karoliina Heikkinen)\nKansainvälinen laulukilpailu (Kari Nurminen)\nAika menetti merkityksensä (Minna Nurmi)\nIrtiotto arjesta (Sirkka Ihalainen)\nKesänvietto kaupunkini (Marja-Leena Malin)\nLa Fenice - ensi-ilta 6.7.2012. (Marianna Huttunen...\nMinun tarinani (Päivi Patrikainen)\nValmistujaislahja (Merja Laamanen)\nOoppera antaa elämyksiä (Katri Kallio)\nNautinnollinen kokonaisuus (Annikki Sirén)\nIhana matka 4.-5.8.2012 (Leena-Maija Laurén)\nHaaveeni toteutui (Arja Minkkinen)\nOoppera vetää läheltä ja kaukaa! (Päivi Väisänen)...\nLinnan luonnollinen lavastus (Riitta da Costa)\nMukana tekijäjoukossa (Salla Österholm)\nOoppera-maallikkojen seikkailut (Elina Suonpää)\nIloista meininkiä ja ihanaa musiikkia (Sirpa Havu)...\nJännittävä matka Savonlinnaan (Hannele Virnes)\nMonivuotinen haave (Tarja Majander)\nYhteinen juttu (Laura Ojanperä)\nPäiväpyrähdys oopperajuhlille (Pirkko Valta-Kervin...\nKylmä, pistävä tuulenvire (Santeri Talka)\nTaikahuilu muisto (Helena Lukkarinen)\nSateisen kesän sateinen maanantai (Mia Smolander)\nOopperajuhlien lumo (Sari Timonen)\nIhana, ihana esitys! (Pipsa Salminen)\nKulttuuripäivä (Lea Asikainen)\nAida (Marja Vitikainen)\nKaksi uutta kävijää (Johanna Leiponen)\n50 vuoden ystävyys (Eija Loisa)\nPysyvä perinne (Aira Jokinen)\nKiitos musiikinopettajalle (Anne Otranen-Silvennoi...\nKaunis kesäinen ilta (Kati Karatepe)\nKaksi unohtumatonta oopperakokemusta (Juha Tähkäm...\nMinun kokemukseni (Kirsi Valapuro)\nMinun juhlailtani (Sirkku Päivärinne)\nSe oli menoa (Kirsti Nyrhinen)\nHintansa väärtti (Silja Ingman)\nYksi elämäni parhaimmista oopperakokemuksista (Päi...\nKansan juhlaa isolla k:lla (Elizabeth Drake)\nKipinä (Antti Finni)\nOopperan ihmeellinen maailma (Auni Kaipia)\nSavonlinnan ooppera muistoja (Marja-liisa Tenhunen...\nPelastava hanskakäsi (Jegor Sahlbom)\nVuoden taiteilijat (Jukka Riikonen)\nOnce in a lifetime kantaesitys (Eira Innanen)\nApocalypticaa Olavinlinnassa (Jaana Mononen)\nLiftarireissu Savonlinnan Oopperajuhlille (Kaarina...\nOopperaelämys, jota en osannut odottaa... (Riikka...\nNeljäs yövartio ja öinen Savonlinna (Elina Pirinen...\nKohtaaminen käytävällä (Mirja Hovila)\nTaikahuilu (Katariina Hanhisalo)\nHaaveita ja unelmia (Riikka Sirenius)


KOUKUSSA VOLYYMIRIPSIIN - Pieces Of Miracles\nMoi oon Essi ja olen koukussa volyymiripsiin. Tää addiktio on kestänyt ihan kohta vuoden, ja sitä ennen koukutus oli pidemmän aikaa klassisiin ripsienpidennyksiin. Siitä on siis tovi jos toinenkin kun meikäläinen on painellut menemään luonnollisella ripsikalustolla, ja todennäköisesti tää addiktio tulee kestämäänkin hamaan tulevaisuuteen. Nimittäin jos kukaan ei koskaa keksi jotain superseerumia mikä pelastaisi mun omat babyripset, niin luultavasti volyymeillä mennään ja pitkään. Voin nimittäin kertoa, että jos kerran ottaa ripset, niin siitä kierteestä on vaikea päästä täysin pois. Tosin eihän siitä mihinkään pääse, onhan volyymit näyttävät ja NIIIIIIN HELPOT!\nNyt vuoden ajan oon käynyt Mariamin hellässä huomassa huollattamassa ripsiäni, ja tätä taituria ei voi kun suositella! Mallu on jo rautainen ripsiammattilainen, laatu on aina priimaa, eikä perushuolloissa mene kuin tunnin verran. Tehokas ja taitava pakkaus, ja naiselta taittuu tosiaan myös Jyväskylän upeimmat kynnet. Suosittelen tutustumaan Royal Beautyn Facebook-sivuihin TÄSTÄ, sieltä löydät varausohjeet ja myös upeita kuvia Mariamin taidonnäytteistä!\nUsein saan kysymyksiä ripsiin liittyen, ja tässä nyt teille pieni infopläjäys niistä. Eli mä oon antanut Mariamille alusta asti aika vapaat kädet, ainut ohjeistus on ollut, että ripset saa olla näyttävät, mutta ei överit. Muuten Mallu on saanut valita mielestään parhaimman kaarevuuden ja pituuden mulle. Tuossa illalla huollossa käydessäni kyselin sitten Mallulta tarkempia speksejä, ja mun ripsistä löytyy 10, 11, 12, 13 pituutta ja kaarevuutena on käytetty C:tä. Täytyy sanoa, että olin ite vähän yllättynyt että noin pitkillä ripsillä mennään, mutta mulla on tosin aika isot silmät, joten pituudet on mulle juuri oikeat.\nNyt sitten saatte luvan kanssa laukoa mielipiteitä mun ripsistä, överit vai jees? Entä kuinka moni muu ripsiaddikti ilmoittautuu? Voisin veikata, että ainoa en ole.\nNyt täytyy rientää unten maille, sillä huomenna on aikainen herätys. Ennen koulua ja päiväkotia pitää mm. pistäytyä poliisilaitoksella hakemassa Milalle passia koko konkkaronkan voimin. Aika jännää! Nyt kauniita unia jokaiselle ♥\nVilma 27.12.2015, 22:36\nMun mielestä sopii sulle hyvin. 🙂 Ei mitkään överit, muttei luonnollisetkaan. Eihän ripsenpidennykset koskaan täysin luonnollisilta voi näyttääkään!\nh_n 4.12.2015, 17:26\nTossa just se suurinsyy miksi en ikinä tälläisiä ota, se että sitten ei osaa olla ilman niitä 😀 En usko, että nuo pidemmällä välillä on kauhean hyväksi kenellekkään.. Ja luonnollisuus noista on kaukana, en oo vielä yhtiäkään volyymiripsiä tai ripsien pidennyksiä nähnyt mitkä ei näyttäis luonnottomilta 😀 Niin se vaan on, että kenelle ne pitkät ripset istuu oikeasti niin niillä ne on on luonnostaankin 😉\nEssi 5.12.2015, 21:48\nHahah 😀 joo jos nyt saisin päättää niin pitäisin kyllä omat luonnon ripset, nimittäin niitä ei enää juurikaan ole 😀 ennen omia teiniajan ripsivirityksiä mulla oli vielä kauniit tuuheat ripset, vaan toista se on nyt..\nJenna 30.11.2015, 20:58\nÖverit..Mun mielestä ihan liian liuskamaiset ja ei kyllä silmätkään ihan niiin isot ole että kompensois sitä:D tykkään kyllä itsekin tekoripsistä ja omistankin koska omat olemattomat. mutta niin että ei ole yksi tasapaksu suti se ripsi rivi.. niin kuin monella näkee\nEssi 5.12.2015, 21:46\nSen verran voin ”puolustaa”, että kuvat otin heti huollon jälkeen jollon tuo liuskaefekti kyllä kieltämättä on, mutta muutaman päivän päästä ne elää kyllä jo ihan omaa elämää 😀 ja tietty se on katsojassa millaisista ripsistä kukin tykkää 🙂\nMinnieh 30.11.2015, 10:17\nLuonnollisuus kyllä aika kaukana noista eli aika överit ja mauttomat..\nEssi 5.12.2015, 21:45\nVarmasti monenkin mielestä 🙂\nLaura 30.11.2015, 08:29\nÄäks.. Munki täytyy nyt sanoa että on ne överit. Mutta eikö volyymeillä vähän sitä haetakkin..? 🙂 ja jokaisella on oma tyylinsä, viis muiden mielipiteestä! varmaan alkaa ripsien pidennykset muutenkin menemään pian ”pois muodista” , niitä kun näkyy nykyään joka toisella.. Luonnollisuus on paras 🙂\nMulla ihan lähes joka päiväisiin rutiineihin kuuluu kevyt meikkaus, ja mun ripset on niiiin piikkisuorat, että taivutan ne aina ennen ripsarin laittoa. Aika nopeaa toimintaa kun siihen on tottunut ja sen osaa 😀\nEssi 5.12.2015, 21:44\nAinakin näyttävyyttä jos ei överiyttä? 😀 Näinpä. Luonnollisesta tykkäisin itsekin, mutta kun ripsiä ei juuri omasta takaa löydy niin mielummin näin kun kaljusilmänä.\nMaikki 29.11.2015, 23:08\nMinusta nuo näyttää ihan pullasudilta… :’D mutta makunsa kylläkin! Itse peukutan enemmän luonnollista tyyliä…\nHahah ihania nää teidän vertauskuvat 😀 Meikällä on sit vissiin pullasudit ja karvamadot silmissä 😀\nAnne 28.11.2015, 23:14\nOi, ripsipidennykset on niiiin ihanat! Harmitti ihan hirveästi, kun piti luopua niistä, mutta silmäluomiin alkoi tulla kutinaa ripsien laiton jälkeen, joten oli pakko luopua. Harmi, sillä tykkäsin kovasti ja helpottihan ne arkikaunistautumista huomattavasti! 🙂\nEssi 5.12.2015, 21:42\nVoi ei, oon kuullukin noista allergioista paljon. Harmi juttu :/\nLaura 28.11.2015, 17:51\nMulla oli joskus puolisen vuotta pidennykset (klassiset) ja ne aina lähti jotenkin harvenemaan nopeemmin toisesta silmästä (varmaan joku nukkumisasento tms), enkä käynyt varmastikaan tarpeeksi usein huollattaa.. ihanat ekat viikon – kaksi, mut sen jälkeen, en tiiä sit siitä helppoudesta.. Oma hommansa aina muistaa varata se aikakin jne. Toki nopeutti aamuja ihan hirveesti kun ei tarvinnut meikata silmiä.\nÖverithän noi on 😀 ihan mihin tahansa silmiin, ei siitä mihinkään pääse. Mut kuka mitäkin hakee, toiset tykkää luonnollisemmasta lookista (minä enemmän tätä koulukuntaa) ja toiset haluaa sit reilusti näyttävyyttä. Nuorella ihmisellä must noi näyttävämmätkin menee, mut sit ku ikää rupee olee 40+ niin näyttää jo vähän tökeröltä.\nEssi 5.12.2015, 21:41\nJoo itelläkin menee joskus toinen silmä nopeammin huonoksi kun nukkuu ”sen päällä” 😀 Mutta joo, toisen silmään överit, toisen ei 🙂 Mielipiteitähän nää jakaa, ja pitääkin. Ja oon ihan samaa mieltä tosta ikähommasta!\na 27.11.2015, 21:41\nOn kauniit, mutta mun mielestä nuo volyymit on karvamadot ? klassiset kauniimmat.\nEssi 5.12.2015, 21:39\nKarvamadot 😀 No tollasta vertausta en oo ennen kuullutkaan 😀\nSanni 27.11.2015, 14:35\nMun mielestä on kyllä vähän överit mutta makunsa kullakin, niistä ei voi kiistellä:o)\nEssi 5.12.2015, 21:38\nSepä se, ja parempi niin 🙂 Eihän se oiskaan yhtään hauskaa jos kaikki tykättäis aina samoista asioista.\nSusa 27.11.2015, 14:19\nMusta nuo on överit, mutta kukin tykkää mistä tykkää ja sallittakoon se kaikille. En muutenkaan ole mikään tekoripsifani, mutta jokaisella oma tyylinsä!\nJenni 27.11.2015, 12:58\nKun kerta kysyit niin mun mielestä vähän överit! 😉 oon ehkä vähän tylsimys mut musta luonnolliset on paljon kauniimmat tai sit semmoset kevyet lisät, mistä ei voi varmaksi sanoa onko omat vai ei 🙂\nEssi 5.12.2015, 21:36\nHahah kyllä mä tiedän, että nää jakaa tosi rajusti mielipiteet 🙂 Ja itsekin mielummin olisin luonnon ripsillä jos niistä olisi jotain teiniajan toilailuiden jälkeen jäljellä. Ehkä sitä jossain vaiheessa osaa edes vähän keventää näitä tuuhennoksia 😉\nHannis 27.11.2015, 09:37\nSun iässä noi volyymit on vielä ihan jees! Tosin mun mielestä vähän överit, muttei liian.\nMutta auta armias, kun nelikymppiset (mun ikäset) käyttää noita volyymiripsiä, ne on mun mielestä tosi överit. Jotenkin vaan ne naaman rypyt ja ihon vanheneminen ei näytä hyvältä ylipitkien ripsien kanssa! Mulla ei ole ikinä ollut edes pidennyksiä ja toki haluaisin niitä kokeilla, mutta pelkään juuri tuota överiksimenoa.\nEssi 5.12.2015, 21:35\nJoo oon kyllä ihan samaa mieltä, että vähän iäkkäämmillä menee helposti (vielä enemmän) överiks 😀\nMari 27.11.2015, 09:14\nNormi pidennykset ollut aikaisemmin vuoden verran ja edelleen kyynelehdin niiden perään – on niin helpot, näyttävät, kauniit! Volyymejä tekisi kovasti mieli kokeilla 😉 Ja todellakin sopii sulle juuri nuo, näyttävät mutta ei liian överit!!\nEssi 5.12.2015, 21:34\nMä kyynelehtisin myös, en osais kyllä elää ilman 😀 Suosittelen siis kokeilemaan ehdottomasti volyymejä 😉\nEmmi / and something daily 26.11.2015, 23:09\nTäällä yksi! 😀 En voi elää ilman volyymiripsiä, nämä on todellakin niin helpot ja ihanat! Mulla pituus on 12-13mm pisimmillään ja kaarevuus D. Mulla on ollut ripset jo 4 vuotta ja volyymit taitaa olla jo ainakin pari vuotta! :))\nSun mä melkein odotinkin kommentoivan 😉 Voi vitsi kun mullakin pysyis D:t, haluisin lisää kaarevuutta, mutta omat ripset on niin suorat, että ihan mahoton yhtälö.\nSalla/Ollie 26.11.2015, 23:05\nIhanat on! Ja mulla ollut yli neljä vuotta jo putkeen…eeeen oo koukussa?\nEssi 5.12.2015, 21:32\nHahah 😀 Ihanaa että meitä koukuttuneita löytyy!


Kansainvälisyys - Careeria\nCareeriassa opiskellaan kolmella kielellä: suomeksi, ruotsiksi ja englanniksi, ja opiskelijat edustavat useaa eri kansallisuutta. Careeriassa kansainvälistytään niin kotimaassa kuin ulkomailla. Vastaanotamme paljon kansainvälisiä vieraita, teemme yhteistyötä opiskelija- ja opettajavaihdossa, ja projektit vievät opiskelijoita ulkomaille.\nKansainvälinen polku/opiskelijoiden kansainväliset jaksot\nOpiskelijoilla on mahdollisuus lähteä ulkomaille vaihtojaksolle. Opiskelijaliikkuvuusjaksoon on mahdollista saada taloudellista tukea Euroopan Unionin rahoittamista Erasmus+ -hankkeista tai Opetushallituksen rahoittamista verkostoista. Mikäli matka suuntautuu kohteeseen, jota yllämainitut rahoitusvaihtoehdot eivät koske, on opiskelijan mahdollista saada Careerian kansainvälisyysstipendi. Lisäksi opiskelijat saavat valmennusta ennen ulkomaanjakson alkua.\nOpiskelijoiden ulkomaan jaksoja toteutetaan monin eri tavoin. Jaksojen kestot, sisällöt ja kohdemaat vaihtelevat aloittain, mutta tärkeintä on kokonaisvaltainen oppiminen ja ainutlaatuinen kansainvälinen kokemus. Ulkomailla suoritettavat jaksot hyväksytään täysimääräisesti osaksi tutkintoa. Jaksolla suoritetaan ammatillinen tutkinnonosa ja lisäksi on mahdollista saada tunnistettua ja tunnustettua karttunut kieli- ja kulttuuriosaaminen.\nVaihtojaksolle lähdön edellytyksiä ovat mallikkaasti suoritetut opinnot, luotettavuus ja oman osaston puolto. Lisäksi kansainvälisyydestä kiinnostuneilta opiskelijoilta edellytetään kiinnostusta myös kotikansainvälisyystoimintaa kohtaan. Kotikansainvälisyystoimintaa on mm. ulkomaisten vaihto-oppilaiden tutorointi omassa koulussa, omista kv-kokemuksista kertominen ja raportointi muille kiinnostuneille.\nTutustu kansainvälistymismahdollisuuksiin täällä.\nKuvauksia eri alojen KV-toiminnasta näet täältä.\nKaikille Careerian kansainvälisestä toiminnasta ja ulkomaanjaksosta kiinnostuneille opiskelijoille on tarjolla valmennusta. Kansainvälinen valmennuspäivä järjestetään kahdesti vuodessa, kerran syyslukukaudella ja kerran kevätlukukaudella. Lisätietoa valmennuksen tarkemmasta ajankohdasta ja ennakkotehtävistä lähetetään kaikille Careerian opiskelijoille Wilman kautta ennen valmennuspäiviä. Valmennuspäivä on paras tapa saada haltuun kansainvälistä jaksoa koskevat lukuisat muistettavat asiat. Valmennuspäivässä käydään läpi aiemmin ulkomaan jaksolla olleiden opiskelijoiden kokemuksia, vinkkejä omakohtaiseen valmistautumiseen, muistilista, omakohtainen budjetointi, erilaiset rahoitusvaihtoehdot, vakuutus- ja turvallisuusasiat sekä matkustus- ja kulttuuriasioita. Valmennuksen tukena on Moodle, josta löytyy ulkomaanjaksoon valmentautumisen materiaalit.\nPalautus Moodleen (salasana vuosiluku). Tarkempi tehtävänanto löytyy Moodle-kurssilta.\nLomake kansainvälisen jakson henkilökohtaisen budjetin suunnitteluun ja hahmottamiseen löytyy täältä.\nMuistilista hoidettavista asioista KV-jaksoon liittyen löytyy täältä.\nTurvallisuuslomake KV-jaksoille löytyy täältä.\nMikäli haluat tietää lisää, kysy omalta opettajaltasi tai vastuukouluttajaltasi tai ota yhteyttä oman alasi kv-vastaavaan, opoon tai KV-koordinaattoreihin. Voit lähettää Wilma-viestin suoraan Ville Vierimaalle, Jukka Hakalalle tai Seija Ruotsalainen-Karjulalle. Voit myös lähettää sähköpostia: ville.vierimaa@careeria.fi; jukka.hakala@careeria.fi; seija.ruotsalainen-karjula@careeria.fi\nKatso video Careerian kansainväliseen toimintaan osallistumisesta\nKV-Info aikuisille opiskelijoille


Snow Slippers / DROPS Extra 0-517 - Ilmaiset neuleohje DROPS Designilta\nDROPS Extra / 0-517\nSnow Slippers by DROPS Design\nHuovutetut DROPS tohvelit, ihana joululahja kaksinkertaisesta ”Alpaca”-langasta.\nDROPS design: Malli nro Z-384-joulu\nJalkapohjan pituus: n. 23 - 26 - 29 cm\n150-200-200 g nro 0100, luonnonvalkoinen\nNEULETIHEYS: 16 s x 20 krs sileää neuletta kaksinkertaisella Alpaca-langalla, puikoilla nro 5,5 = 10 x 10 cm ennen huovutusta. Huovutuksen jälkeen: n. 24 s x 29 krs = 10 x 10 cm.\nDROPS HELMIÄISNAPPI (540): 2 kpl.\nTOHVELI: Neulotaan yhtenä kappaleena, sauma keskellä edessä ja takana. Aloita neulominen keskeltä takaa (KS. MITTAPIIRROS). Luo löyhästi puikoille nro 5,5 kaksinkertaisella Alpaca-langalla 76-80-86 s ja neulo sitten sileää neuletta. TARKISTA NEULETIHEYS! Kun työn pituus on 6-7-7 cm, jatka neulomista vain vasemman reunan uloimmilla 16 s:lla ja siirrä muut s:t apulangalle. Neulo näillä 16 s:lla 7 cm, päätä s:t. Ota apulangalla odottavat s:t työhön ja luo työn vasempaan reunaan 16 s. Jatka neulomista kaikilla silmukoilla. Kun työn pituus alussa olevasta luomisreunasta mitattuna on 8-9-9 cm, neulo seuraava krs (= nurja puoli) näin: neulo 4 s, päätä 9 s, neulo krs loppuun. Luo seuraavalla krs:lla 9 s päätettyjen silmukoiden tilalle. Kun työn pituus on 18-19½-21½ cm, päätä kummastakin reunasta 4-4-5 s = 68-72-76 s. Päätä sitten kummastakin reunasta joka 2. krs: 2 x 4 s ja sitten vielä joka 4. krs: 8-9-10 x 1 s = 36-38-40 s. Neulo kunnes työn pituus on 34-38-42 cm, päätä s:t löyhästi.\nNeulo toinen tohveli ensimmäisen peilikuvaksi, eli kun työn pituus on 6-7-7 cm, jatka neulomista vain oikean reunan uloimmilla 16 s:lla.\nVIIMEISTELY: Taita tohveli kaksinkerroin ja ompele sauma keskeltä takaa uloimmista silmukanreunoista. Ompele samalla tavalla jalan päällä edessä.\nHuovuta tohvelit pesukoneessa (KS. SELITYS ALLA). Pue tohvelit jalkaan niiden ollessa vielä märät, jotta tohvelit muotoutuisivat oikean kokoisiksi. Kiinnitä lopuksi nappi tohvelin läppään.\nHUOVUTUS: Työnnä pieni muovipussi tohvelin kärkeen ja kiinnitä se hakaneulalla, jottei kärkiosa huopuisi yhteen. Laita tohvelit pesukoneeseen ja käytä pesuainetta ilman entsyymejä ja optisia valkaisuaineita. Aseta kone 40 asteen pesuohjelmalle, tavallinen linkous, ei esipesua. Elleivät tohvelit huovu riittävästi ne voidaan pestä uudelleen. Jos tohvelit tulevat liian pieniksi, laita ne veteen kunnes ne ovat läpimärät ja venytä ne sitten oikean kokoisiksi. Jatkossa tohvelit pestään samoin kuin villavaatteet.\n= kantapää keskellä takana, kiinnitetään kohtaan B\n= kantapää keskellä takana, kiinnitetään kohtaan A\n= keskellä jalan alla\nMikäli uskot löytäneesi ohjeesta virheen, näppäile kommenttisi tai kysymyksesi ohjeen yläreunan Komentti-kenttään.\tSiirry mallin DROPS Extra 0-517 alkuperäisohjeeseen.


Onni on vanheta – Ajatuksia elämän seniorivaiheesta vanhustenviikolla - Pelinikkarit\nOnni on vanheta – Ajatuksia elämän seniorivaiheesta vanhustenviikolla\nTämän vuoden vanhustenviikko haluaa nostaa esille seniorivaiheen positiivisia asioita. Mitkä asiat tekevät ikäihmisen onnelliseksi?\nElämänkaaren eri vaiheissa on erilaisia kehitystehtäviä, mutta yksi kulkee mukana kaaren alusta loppuun: olla yhteydessä toiseen ihmiseen, olla tärkeä ja arvokas toisen silmissä. Ikääntyviä ihmisiä katsotaan usein yhteiskunnassa saajina, vaikka heillä on valtava määrä hiljaista tietoa ja upeita muistoja, joita he voivat ja haluavat jakaa.\nParas tarina kertoo tavallisesta eletystä elämästä\nMinä rakastan ihmisten tarinoita. Paras tarina kertoo ihan tavallisesta eletystä elämästä iloineen ja suruineen. Jokainen elämänkerta on merkityksellinen ja arvokas, koska se on tarina ihmisestä. Miten ihana juttutuokio syntyy läheisen ikäihmisen kanssa, kun katsomme vanhoja kuvia ja kuvan takaa avautuu tarina. Samalla saan itse liittyä sukupolvien ketjuun ja olla osa tarinaa.\nJokainen elämänkerta on merkityksellinen ja arvokas. (Kuva: unsplash.com)\nKohtaamisen kautta mielen virkeyttä\nSeniori-iässä vastavuoroisten suhteiden merkitys hyvinvoinnin tekijänä korostuu. Jokaisen perustarpeita on halu pysyä näkyvänä ja tulla kuulluksi, olla mukana ja kokea itsensä ja omat ajatukset tarpeellisina. Ikääntyessä sosiaalisen hyvinvoinnin ylläpitämisessä vahvistuu tarve jakaa omia ajatuksia. Kukapa meistä ei nauttisi siitä, että saa rauhassa keskustella toisen ihmisen kanssa ja jakaa omia kokemuksia, tunteita ja ajatuksia. Kohtaamisen kautta syntyy mielenvirkeyttä ja yhteyttä toiseen ihmiseen.\nVoisinpa kuvitella, että jos senioreilta kysytään ”mikä heidät tekee onnelliseksi?” aika moni vastaa, että yhteiset hetket toisten kanssa. Isäni jäi kesällä leskeksi ja hän on sanonut monta kertaa, että kyllä pahinta on yksinäisyys. Ihminen kaipaa ihmistä.\nKiireisessä arjessa on tärkeää löytää niitä hetkiä, jolloin on aikaa olla yhteydessä toiseen ihmiseen. Yhdessä jaettu on aina vastavuoroista, jossa olemme molemmat sekä antajan että saajan roolissa.\nMitähän tarinoita kuulisit, jos seniori vastaisi seuraaviin kysymyksiin?\nMistä haaveilin lapsena tai nuorena?\nMikä unelma on toteutunut elämässäni?\nMinkälaista keskustelua teille syntyisi? Oppisitko jotain uutta läheisestäsi?\nPysähtymällä kuuntelemaan senioreiden tarinoita saamme kuulla tärkeitä asioita ja samalla annamme ja saamme yhdessä jaetun hetken. Se, jos mikä on positiivinen asia.\nPeliNikkarit ovat tuottaneet MeikäMeikäSeniori-pelin, joka vahvistaa keskustelua niin senioreiden kuin eri ikäisten, toisistaan kiinnostuneiden ihmisten kesken. Pelissä on n. 200 kysymystä kuudesta eri aihepiiristä. Peli toimii myös etäyhteyden kautta aktivoimalla mielekästä keskustelua.\nPeliNikkarit ovat mukana vanhustenviikon teemassa MeikäMeikäSeniori-pelillä, joka tuo ikäihmisille positiivisia voimavaroja. Onni on vanheta.